
EDITORIAL 


Qui dia passa... 


Quan tingueu això a les vostres mans, Trenc d’Alba haurà fet més de dos anys. Ens 
fem vells. I si no, que ho preguntin a les nostres entrades, a les nostes esquenes, a les 
nostres arrugues de-professional-de-la-informació-que-ja-ha-viscut-prou. O que 
ens ho preguntin a nosaltres i veuran com repapiegem. 

Poca conva. A nosaltres que penquem, ens sembla que hem treballat molt, que hem 
fet molta i bona feina, que hem progressat en tots els aspectes. Mireu la portada 
d’aquesta revista. És el número 14. En 2 anys. Vergonyós. No us atabalarem 
parlant-vos dels nostres problemes: us seguirem atabalant amb Trenc d’Alba. Fa- 
rem que tingueu Trenc d’Alba per a esmorzar, a mig matí, a l’aperitiu, per a dinar, 
per als postres, per al te, per a berenar, per a sopar, per al ressopó, per a adormir- 
se, per embolicar-se l’esmorzar, per eixugar-se... el greix dels dits; tindreu Trenc 
d’Alba quan volgueu Trenc d'Alba, quan* no en volgueu, quan a nosaltres ens 
sembli que en voleu... 1 acabareu amb el coco tan menjat que algú ens'posarà una 
denúncia per utilitzar la sortida del sol com a reclam publicitari. Pitjor encara, us 
menjarem tant el coco (1984) que hi voldreu col·laborar i tot;. Us hi jugueu alguna 
cosa? 

Ens convertirem en una empresa, comprarem el Grupo Z, El País, el Vapor Vell per 
muntar-hi una rotativa de vapor, l'Espanya Industrial per posar-hi arbres de fusta, 
com els déus manen, i no d’acer, com mana l’Ajuntament. I, a més, farem una edi- 
ció especial de I rene d’Alba en anglès, alemany i francès per als estrangers que vin- 
guin a les nostres festes majors. 

Declararem la República Independent de Sants, Hostafrancs i la Bordeta, amb un 
Consell de Cent (99 consellers i un Orador independent). Establirem Vurbano de 
barri: aquell que sigui de La Bordeta, el deixarem a La Bordeta i no l’enviarem a la 
Plaça de Sants. Els nois de Sants no hauran de fer la «mili» a Hostafrancs i els 
d’ Hostafrancs no hauran d’anar a les discoteques de la Bordeta. Muntarem un bon 
Ministeri d’Hisenda que ens expropiï quan Trenc d’Alba vagi malament de calés i 
així us tocarà pagar a tots; després, ens vendrem a nosaltres mateixos i tots con- 
tents! 

I amb les peles de la nostra República Independent, no comprarem ordinadors, sinó 
les fàbriques dels ordinadors. Construirem una siderúrgia integrada: ni trens de 
bandes en calent, ni trens de laminat en fred, ni punyetes. Exportarem boles, pals 
d’aquests per penjar-hi i despenjar-hi banderes, arbres-sostres d’acer i tot un grapat 
de metaMitzacions «naturals» (les dutxes, per exemple). 

Si algú gosa dubtar-ho, que vingui a veure’ns i en parlarem. Hem passat 731 dies. 
Qui dia passa, dos anys empeny. 


NOIA: Aixo és la primera advertència, no una declaració programàtica. 

DOMICILIACIÓ BANCÀRIA 


I Nom 

Carrer 

| Població D.P 

.Telèfon Activitat 

Vull rebre la revista TRENC D’ALBA a partir del nú- 
mero a través de la modalitat següent: 

Subscripció normal (10 núms) 750 ptes. □ 

Subscripció de suport (id.) 1.500 ptes. □ 

. Aportació voluntària (id.) ptes. □ 

Signatura, 


Els agrairé que amb càrrec al meu compte/llibreta, 
atenguin el rebut que els presentarà la revista «TRENC 
D’ALBA» (Alfred Picó o Manel Gómez). 

Titular compte 

Banc/Caixa 

Agència 

N° compte/llibreta 

Població Datà 

Signatura, 



* ENVIEU-LO A TRENC D’ALBA, 


C. Olzinelles, 30 




Notícies 


Ludoteca Esclat 

El passat divendres 2 de març, va 
ser inaugurada una ludoteca al 
nostre barri; concretament, ai 
carrer Premià, número 15. cPerò, 
què és una ludoteca? Ludoteca és 
una paraula que prové del grec i 
que vol dic «lloc per a jugar». 
Aquesta Ludoteca du per nom Es- 
clat, i és propietat de l'Ateneu Po- 
pular de Sants. Els seus objectius 
són potenciar la participació dels 
joves de 14 a 18 anys en jocs de so- 
cietat i crear un sentiment de no 
propietat dels jocs, a més d’oferir 
unes possibilitats que, normal- 
ment, per motius econòmics, no es- 
tan a l’abast de tothom. Els joves 
podran fer volar la seva imaginació 
i creativitat, proposant i duent a ter- 
me les seves iniciatives. 

La ludoteca l’Esclat compta amb el 
suport de la Caixa de Barcelona; la 
Direcció General de Joventut, i la 
Direcció General de Música, Teatre 
i Cinematografia de la Generalitat, 
així com de l’Àrea de Joventut i Es- 
ports de l’Ajuntament de Barcelo- 
na. 

Les activitats que s’hi poden trobar 
són molt nombroses i variades. Des 
dels tradicionals jocs de tarda d’hi- 
vern — parxis, dominó, etc.— als 
més avençats sistemes audiovi- 
suals. Concretament, hi ha un taller 
de vídeo, vídeo-jocs, un taller 
d’àudio, un taller de ràdio, activitats 
teatrals i parateatrais, jocs de saló, 
jocs d’estratègia, jocs d'habilitat, 
taules de ping-pong, escenografia, 
mímica, expressió corporal, ma- 
quillatge, dansa, etc. 

El funcionament de la ludoteca es- 
tarà a càrrec de dos ludotecaris 
—aquesta paraula no té res a veure 
amb l’euskera— i s'hi pot anar de 
dimarts a divendres, de cinc a nou 
del vespre, i els dissabtes, de dos 
quarts de deu a dos quarts de dues 
del matí. 

Per exemple, si esteu interessats 
pel vídeo, dins el taller de video es 
pot treballar amb un equip complet 
de video, fent filmacions, muntat- 
ges i gravacions i, si tens bona veu, 
doncs pots fer doblatges i efectes 
especials. Si, en canvi, us interessa 
més la ràdio, dins el taller de ràdio 
podreu participar en programes ra- 
diofònics, etc. I si preferiu tallers 
de diverses activitats culturals, ho 
teniu molt fàcil i agradable perquè 
els tallers seran reduïts, amb la fi- 
nalitat que l'ensenyament sigui 
més correcta i amb una més gran 
participació. Els tallers funcionaran 
amb gent especialitzada en cada 


Estudi de vídeo 

matèria i de forma independent, de 
manera que puguis participar en el 
major nombre possible de tallers. 

A part de les sales per a dur a terme 
els tallers, la ludoteca Esclat comp- 
ta amb un ampli teatre, totalment 
reformat, sales d’estar, estudi de 
ràdio complet, amb control i locuto- 
ri, i un estudi de vídeo. 

El preu? quatre-centes vint-i-cinç 
pessetes, al més, els socis. El lloc, 
repetim.-lo. Ateneu Popular de 
Sants, carrer de Premià, número 15, 
i també carrer de Riego número 28. 


Del 2 al 3 

En l'últim número de TRENC D'AL- 
BA vam publicar un article en el 
qual es deia que el nostre nou 
districte era el número 2. Ara ja té 
un altre número, el 3. Esperem que, 
a partir d’ara, el districte de Sants- 
Montjuïc —ens agradi o no— no 
canviï més de número, ja n’hem fet 
prous. 

El metro a l’Hospitalet 


Ja fa uns quants mesos que la lí- 
nia I del metro arriba a la Torrassa, 
a l'Hospitalet del Llobregat, amb 
dues estacions noves, la de Santa 
Eulàlia, que substitueix l’antiga 
Bordeta, i la de là Torrassa. A conti- 
nuació, us oferim algunes dades 
tècniques sobre aquest tram re- 
centment inaugurat, que ens dona- 
ran una imatge més correcta i com- 
plexa del nostre metro. 

La longitud total de la vida és de 
950 metres, amb 250 de més per a 
les maniobres. L’amplada de la via 
és de 1.668 mm., l’amplada de les 
vies de la RENFE. El voltatge de 
funcionament és de 1.500 v mitjan- 
çant un tercer carril. Les vies estan 
situades sobre una plataforma de 
formigó amb elements antivibrato- 
ris. Hi ha una previsió d’enllaç amb 
el Centre de Trànsit Centralitzat, 
CTC, per tal d'arribar a una conduc- 
ció automàtica. Hi ha, també, dos 
pous d’esgotament equipats amb 
bombes, i uns sistemes de telefo- 
nia i de radiotelefonia. S’ha equipat 
les dues estacions amb escales 
mecàniques, amb capacitat de fins 
a 9.000 persones per hora. I, final- 
ment, la previsió d’usuaris és la se- 
güent: 30.000 passatgers a la 
Torrassa i 20.000 a Santa Eulàlia. 
Les inversions que s’han realitzat 
són aquestes: 

Títol obres milions de ptes. 

Infr. túnel/estacions 710,- 

Cond.de la via 140,- 

Cond. i equip, estacions 45,- 

Escales mecàniques 34,- 

Enclavaments i senyals 32,- 

3r carril i seccionaments 44,- 

Telefonia i radiotelefonia 17,- 
Total 1.022.- 


Exposició fotogràfica de la Meritxell al «Sona Bé». Aquesta també és d’ella 


Exposició fotogràfica de la Meritxell 


Enhorabona Meritxell! La nostra 
Meritxell Sendra, una de les fo- 
tògrafes de TRENC D’ALBA, va ce- 
lebrar, del 15 de febrer al 4 de març 
passat, una exposició fotogràfica 
sota el nom d’Exposició Informal al 
disc-club d’art Sona bé, al número 
107 del carrer Bailèn. L'exposició, 
no cal dir-ho, va ser un èxit total, i 
que consti que no ens fem els pilo- 


tes, ja que les fotografies exposa- 
des tenien qualitat, elogiada per 
gent entesa en la matèria i per 
simples afeccionats. La mostra 
reunia un conjunt de fotografies de 
Barcelona i l’única taca negra, Me- 
ritxell, és que no n’hi havia cap del 
nostre barri. No, ara seriosament, 
l’exposició era molt bona. 


Sobre la casa del rellotge 


Estació de Sants 


L'Arxiu Històric de Sants, que fins 
ara ha estat a les dependències de 
la Unió Excursionista de Cataluna, 
ja té, com vam publicar en anteriors 
números de la nostra revista, una 
nova ubicació: la Casa del Rellotge 
de les Cotxeres. Ara, i fins a l’estiu 
com a mínim, s'estan duent a terme 
obres de condicionament i és pos- 
sible que, a la tardor, es pugui fer la 
inauguració oficial, segons ens han 
informat fonts properes al Consell 
de Districte. 

Espanya Industrial 


Per tal que la construcció de la pla- 
ça de l’Assemblea de Catalunya no 
esdevingui un altre xurro urbanístic 
per als veïns, s’ha creat una Comis- 
sió de seguiment encarregada de 
vetllar per la bona construcció de la 
plaça. La Comissió està formada 
per representants del Consell de 
Districte i de les entitats. 


Sardanes a la Plaça d’Osca 


Des del passat 23 de març, s’estan 
celebrant a la plaça d’Osca les tra- 
dicionals ballades de sardanes, els 
divendres a partir de dos quarts de 
vuit del vespre. Aquestes ballades 
comptem amb la col·laboració del 
Secretariat d’Entitats de Sants, 
Hostafrancs i la Bordeta, i del Con- 
sell de Districte. Malgrat els proble- 
mes que hi ha hagut, de diners, per 
continuar ballant la nostra dansa 
en algunes zones de la ciutat, al 
nostre barri encara podem fer-ho 
els divendres al vespre. Que sigui 
per molts anys. 


L’afer del Vapor Vell encara no s’ha 
solucionat. Les darreres notícies 
indiquen que la primera tinent d’al- 
També s’ha creat una altra Comis- calde de l’ajuntament de Barcelo- 
sió de seguiment que vetllarà per na, Mercè Sala, s’ha interessat viva- 

les obres de condicionament de ment pels terrenys del Vapor Vell, 

l’Espanya Industrial. Després del tot manifestant que els volia 
dictamen del jurat decisori sobre comprar. Després de demanar que 
els plans presentants, l’Ajuntament aquest desig fos formalitzat per 
ha de fer una subhasta per a con- escrit, l’ajuntament encara no ha 
tractar l’empresa constructora. De contestat ni ha dit res oficialment, 
moment, és possible que aviat es 

plantin els primers arbres. Aleix Ferrater 

Els disminuïts psíquics 

En parlar dels disminuïts psíquics, o subnormals, ens trobem amb la problemàtica 
de la integració dins la societat, d’unes persones, a les quals classifiquem molt aviat 
(només unes ratlles més amunt) pel simple fet de ser diferents. 

Aquest és un reportatge que preten introduir i clarificar una mica el món en què 
viuen, per una part, i, per l'altra, exposem el problema del Club Esplai Sants, que 
uns dies enrera era notícia perquè el Consell del Districte els reclamava el local. 



Carnaval al Centre de Disminuïts psíquics 


Feia temps que no se sentia dir res 
de la polèmica que es va endegar 
l’any 1981 entre els veïns de l’Avin- 
guda Infanta Carlota i l'Ajuntament 
de Barcelona. La pretensió 
d’aquest últim era instal·lar una ter- 
minal d’autobusos, on es con- 
centrarien gran part de les línies 
existents a la nostra ciutat. 

El tema, però, ha tornat a esdevenir 
actualitat. L’altre dia, un diari bar- 
celoní va donar la notícia que la Ca- 
sa Gran havia preparat un estudi 
sobre la nova possible ubicació de 
la terminal. Els tècnics la situen, 
ara, dins el barri de Sants, i, més 
Concretament, al carrer Viriato. 

El mètode emprat i. la forma com 
' hem sabut la noticia; ho diu tot per 
si mateixa. El Consistori continua 
fent les coses sense informar ni 
comptar, com a minim, amb el veï- 
nat directament afectat. En uns mo- 
ments en què es parla fins l’esgota- 
ment de descentralització com a 
mitjà d’apropar l’Adminitració al 
ciutadà i facilitar la seva participa- 
ció, resulta que ni els propis Con- 
sells de Districte s’assabenten de 
molts dels projectes que els afec- 
ten; ho fan mitjançant els mitjans 
de comunicació i això, senyors 


meus, no és seriós. 

També és prou lamentable que 
després del neguit produït per la in- 
formació, a hores d’ara el Consell 
no hagi fet ai una curta nota expli- 
cativa de com es troba el tema; com 
a mínim a efectes de tranquil·litzar 
els veïns. Perquè, si realment no hi 
ha motiu de preocupació, tal’ com 
ells afirmen, és absurd que no es 
digui oficialment res. 

Segons noticies que ens han arri- 
bat a les Associacions de Veïns, 
sembla ser que la Generalitat de 
Catalunya va demanar a l'Ajunta- 
ment un informe sobre on podia 
anar la famosa terminal. L’el·labora- 
ció d’un dossier i les declaracions 
d’algun responsable de la Plaça de 
Sant Jaume, van ser el motiu d l’ar- 
ticle periodístic. 

De moment, diuen que no ve al cas 
d’alarmar-se, i és cert, ja que per- 
què això vagi endavant, és necessa- 
ri fer un projecte i donar un termini 
d'informació i d’impugnacions dels 
interessats; fins ara no s’ha fet res 
d’aquests tràmits. 

Malgrat tot, és necessari que tots 
plegats estiguem amatents per res- 
pondre a qualsevol mesura aliena 
als interessos del barri. 


En molts moments és més 
tranquil·litzador, o fàcil, per part 
dels pares, dur els fills a centres on 
hi ha sols disminuïts, perquè pen 
sen que, d’entrada, entenen el pro- 
blema, que no pas haver de lluitar 
contra una sèrie de factors pel dret 
que tenim, com totes les persones 
a gaudir dels mateixos recursos. 
Això fa una mica de por. 

Aquestes són les paraules de 
Merche Barreneche del Serve 
d’Atenció al Disminuït del Centre 
Cívic de Cotxeres, que utilitzem pe- 
introduir la problemàtica dels 
disminuïts tant fisics com psíquics 
en aquest reportatge, encara que 
ens centrarem en aquests últims. 

— Què és el patronat? 

— El Patronat Municipal de Dismi- 
nuïts Psíquics ès una entitat pròpia 
que atèn tota la població de la 
ciutat de 0 a 65 anys. Hi ha dife- 
rents programes d’ensenyament 
de treball, de vivenda, de temps 
lliure, etc. 


« Tothom té dret 
a ser diferent » 


— i,Quin factor juga la societat er 
el problema dels disminuïts? 

— Històricament, els disminuïts 
eren una gent que es quedava a ca 
sa, aïllats, marginats, que els dona 
va vergonya treure’ls al carrer i la 
mateixa societat els tancava. A poc 
a poc, van començar a anar a cen 
tres específics de disminuïts, a es- 
coles especials i a psiquiatres que 
d’alguna manera volien atendre to- 
ta aquesta població, però de forma 
aïllada de la resta de la societat. Pel 
resultat de tot això, ens adonem 
que s’estaven fent uns programes 
d’integració social al marge de la 
societat, llavors, què passa?... Que 
després volen tornar a la societat, a 
conviure amb la gent del seu barri 
amb els seus veïns o qui sigui, ens 
adonem de l’aprenentatge de vida 
tan diferenciat, i els resulta molt 
difícil de relacionar-se i que la so- 
cietat els entengui. 

Per tant, podríem dir que no ès la 
disminució allò que impedeix que 
s’integrin, sinó que és una estruc- 
tura social que els rebutja i es 
queda mès tranquil·la sense qües- 
tionar altres factors. 

— ^Quina és la línia pedagògica 
del Patronat? 

— La línia pedagògica actual passa 
per la integració dels disminuïts 
dins de la societat. Les experièn- 
cies d’integració dins de situacions 
normalitzades està dirigida a que 
participin en tot el que es faci al 
barri, amb les seves capacitats, 
amb la seva forma de ser. Tothom 
té dret a ser diferent, no oblidem 
que són persones amb una dismi- 
nució, no disminuïts. 

— S’ha fet experiències d’integra- 
ció de nanos en esplais «normals»? 

— Al districte (Sants, Poble Sec i 
Zona Franca)... Es va començar per 
la Zona Franca, on hi havia un 
esplai especial, que l’hem dissolt i 
tots els nanos han passat a 
integrar-se en esplais municipals i 
algun «privat». A nivell d’esports, a 
través de les escoles d’iniciació es- 
portiva, s’han integrat uns quatre o 
cinc nanos. 

Fa dies va sorgir a la premsa la de- 
núncia del Club Esplai Sants que 
reivindicava la seva tasca de set 
anys al servei dels disminuïts, en 
trobar-se que l'actual local-(una de- 
pendència del Consell de Districte) 
on desenvolupaven les seves activi- 
tats, era reclamada pel Consell, 
arran de les necessitats d’espai per 
fer front a la descentralització ad- 
ministrativa de la nova divisió de la 
ciutat. 

El president, sr. Rius, i el secretari, 
sr. Coll, de l’Associació de Pares 
del Club Esplai de Sants, ens diuen 

que són un grup que va sorgir d’una 
iniciativa de pares de nanos afec- 
tats d’aquests barris i que es va afi- 
liar a ASPANIAS per servir-se d’en- 
titat jurídica. Som completament 
oberts, ens. vingui qui ens vingui, 
emntre siguin persones afectades, 
l’únic que exigim és que es facin 
socis d’ASPANIAS. 

— Quina és la vostra finalitat? 

— La nostra finalitat (encara que 
sembli poc no ho és) és que tots els 
nois i noies d’aquest barri que esti- 
guin afectats, tinguin un lloc on 
poder-los portar i que aquests nois 
que molts d’ells estan en centres 
ocupacionals, tinguin un lloc on po- 
der fer una convivència social, que 
després d’acabar la seva setmana 
de treball, puguin esplaiar-se. 

— Quines activitats feu? 

— Les activitats es decideixen en- 
tre tots. Fem visites als museus, al 
zoo, al cinema, a llocs interessants. 
Aquesta és la càrrega pedagògica 
que els podem donar i que els va 
bé, perquè, a la llarga, hem òompro- 
vat que quan n’entra un de nou, es 


torna més extrovertit. Potser no se- 
rà una educació massa terapèutica, 
però sí que els serveix per a una 
educació cívica. 

— Dies enrera va sorgir en un diari 
el problema de disposició de l'ac- 
tual local. cQuin és aquest proble- 
ma? 

— Fa set anys, quan vam crear el 
Club Espali Sants, l’aleshores 
«concejal» Febrer, per raons huma- 
nitàries, ens va cedir un local al 
Consell del Districte. El problema 
s’ha presentat quan l’ajuntament 
ha necessitat l’espai i ens ha dit 
que havíem de marxar donant-nos 
300.000 ptes per pagar el lloguer 
d’un local. Nosaltres vam exposar 
que durant set anys hem fet una la- 
bor humanitària, que en certa ma- 
nera suplim les entitats públiques i 
que els monitors no cobren ni cinc 
per fer aquesta tasca. 


«No volem perdre 
la identitat » 


— Quina és la vostra postura? 

— La nostra postura és que volem 
un lloc on poder-nos reunir sense 
perdre la identitat. Ara hem entrat 
en negociacions i hem arribat a 
l’acord d’utilitzar els dissabtes a la 
tarda el Centre Cívic de Cotxeres. 
Miquel, el cap dels monitors, ens 
diu que al Club Esplai Sants hi ha 
molta falta de recursos, segons 
quines activitats no es poden realit- 
zar. Dividim el treball amb els pa- 
res, ells es cuiden de la part di- 
guem burocràtica i nosaltres por- 
tem la línia pedagògica i d’inte- 
gració, encara que hi hagi pares 
amb visions difernts. Mantenim 
converses a fi d’intercanvair infor- 
mació i fem discussions que sem- 
pre són positives. 

Per últim, exposem la postura del 
Consell de Districte; és el regidor, 
sr. Espinàs, qui ens ho explica. En 
venir aquí, vam trobar que, en unes 
dependències hi havia un grup 
d’esplai dedicat als diminuïts psí- 
quics. Van estar bastant de temps 
en unes dependències que corres- 
ponien als locals de l’escola, que 
feia temps reclamaven una remode- 
lació per necessitats absolutes. 
Després de molts entrebancs amb 
el Ministeri d’Educació i Ciència es 


va aconseguir. Llavors es va pre- 
sentar el problema de què fèiem 
amb el Club Esplai Sants. Per a ells, 
marxar significava un problema 
molt gros i, donat que la situació 
era precària, van dir que buscarien 
solucions i que, provisionalment, 
utilitzarien els alts de l’edifici, que 
van quedar buits en marxar les de- 
pendències del DNI; d’aquesta ma- 
nera s’ha passat un any. 

Vam tenir unes converses amb ells 
parlant d’integració, encara que jo 
no sóc cap tècnic, la política de 
l’ajuntament i el Patronat amb el te- 
ma dels disminuïts, tant psíquics 
com físics, és que no es poden con- 


«E/s esplais no es poden 
convertir en' “ ghettos "» 


vertir en «ghettos» tancats, sinó 
que aquests clubs, siguin de troba- 
da o d’esplai, han d’ésser un camí 
d’integracio. Els pares deien que sí, 
que és veritat, però que ells no po- 
dien fer-ho de cop i volta, que es ne- 
cessitava tot un període de readap- 
tació. Llavors, el Consell els propo- 
sà, per tal de no anar al carrer i per 
ajudar en aquest camí d’integració, 
que busquessin un local per a la 
resta de l’any. Els vam oferir 
300.000 pts, tot esperant que, de 
mica en mica, es produís la integra- 
ció dels nanos dins de la societat, 
com presenten els nous corrents 
de la psicologia. 

Desprès, es va dir, d’una manera di- 
ria que una mica violenta, que si els 
tiràvem al carrer, que si ens voliem 
treure el problema de sobre, etc., 
mentre que el que volíem nosaltres 
era solucionar el seu problema 
encaminant-lo cap aquest procés 
d’integració. 

Molt poques vegades podem aca- 
bar un reportatge dient que s’ha re- 
solt el problema. Aquest és un 
d’ells. El Club Esplai Sants, utilitza- 
rà els dissabtes a la tarda el Centre 
Cívic de Cotxeres. El problema de 
fons, les diferències en la línia pe- 
dagògica dels nanos, seguirà a 
l’aguait d’aquesta difícil integració, 
tant per als afectats com per a nos- 
altres, els «normals». Recordem 
que tothom té dret a ser diferent, 
no oblidem que són persones amb 
una disminució, no disminuïts. 

Manel Gómez 

La nova divisió de la ciutat és. més que res. una 
opció politica. Es la plasmació d una voluntat de 
govern que vol l'administració més amatent a les 
demandes socials i busca propiciar la participació 
ciutadana en la gestió municipal. Té. per tant. com 
a meta, la descentralització de les funcions admi- 
nistratives; no únicament per aconseguir l'apropa- 
ment dels serveis als veïns, que ja seria molt. sinó. 
sobretot, per atorgar la presa de decisions i la ges- 
tió allà on es viuen directament les necessitats, 
de manera que es pugui incidir en les causes que 
les provoquen. 

Pot semblar que la dimensió donada als nous 
districtes no faciliti massa aquesta participació i 
aquesta incidència acostada als problemes, i que 
potser hauria estat millor una divisió en sectors 
més petits, però un cop adoptada la decisió des- 
centralitzadora, vista des d'una perspectiva 
politica. era imprescindible introduir-hi els con- 
ceptes de funcionalitat i economicitat, que només 
poden donar-se en un territori prou gran per poder 
justificar un muntatge administratiu autònom, i 
prou concret per poder connectar amb tots i ca- 
dascun dels sectors que el conformen. 

Es evident que el fet que existeixi una coherència 
municipal i la no multiplicació dels costos ha por- 
tat a considerar la conveniència que existeixin 
competències no descentralitzables, per a les 
quals caldrà preveure uns mecanismes de coordi- 
nació i seguiment des dels districtes. 

Des d'aquesta perspectiva, s’ha elaborat un 
programa de descentralització de funcions, par- 
tint de cada Area o Departament de l'Ajuntament, 
dividits en tres grans blocs: Urbanisme (Obres 
Públiques, Parcs i Jardins, Edificacions) i Serveis 
Públics (Circulació, Neteja, Aigües. Proveïments); 
Serveis Personals (Ensenyament, Cultura, Joven- 
tut. Esports, Sanitat, Serveis Socials) i Serveis Ge- 
nerals i Protecció Ciutadana (Hisenda, Personal, 
Informació. Patrimoni, Tallers). Dintre de cadas- 
cun d'aquests blocs, s'ha considerat prioritari 
descentralitzar les competències de caràcter 
polític, més que les de caràcter tècnic. Aixi, per 
exemple, quant a urbanisme, el districte té la ini- 
ciativa de l'elaboració i aprovació dels projectes i 
l'Àrea Central s'encarrega de l’execució tècnica. 
De moment, i mentre no hi hagi la nova llei de Rè- 
gim Local, cada districte compta amb un Regidor. 



nomenat per l'Alcalde de Barcelona d’entre els re- 
gidors elegits per la ciutat i d'acord amb la llista 
més votada al Districte, i un Consell Municipal, 
format per 15 membres repartits proporcional- 
ment al nombre de vots obtinguts per cada partit, 
al mateix districte. 

Aquest Consell gaudeix d'una total personalitat 
política i té les competències decisòries en tot 
al Ió referent a les funcions que han estat des- 
centralitzades. 

Centrant-nos en els barris de Sants, Hostafrancs i 
La Bordeta, que han constituït fins ara el Districte 
Vil. cal dir que, units als nuclis urbans de Poble 
Sec, Font de la Guatlla i Zona Franca, formen el 
nou Districte III de la ciutat amb el nom genèric de 
Sants-Montjuïc. És curiós constatar, com a fet 
anecdòtic, que, després de molts anys, Sants i la 
seva marina tornen a estar units sota una mateixa 
divisió administrativa, si bé amb unes connota- 
cions urbanes molt diferents de les d’abans. 
D'acord amb la distribució de vots de les últimes 
eleccions municipals, el Consell de Sants- 
Montjuïc, quant a la representativitat dels grups 
polítics, està format de la següent manera: 
Regidor: Josep Espinàs, del PSC. 

Consellers: PSC — 8 membres 

CiU — 3 membres 
AP — 2 membres 
PSUC — 1 membre 
ERC — 1 membre 

La Seu del Districte està ubicada- al Carrer Creu 
Coberta, 104. 


Josep Espinàs 
regidor del districte. 








Dos punts negres 


Sr. Director de Trenc d’Alba, 
M’adreço a la seva publicació per 
donar la meva opinió sobre dos te- 
mes que, directa o indirectament, 
m’afecten: les cotxeres de cavalls 
del carrer Maria Victòria cantonada 
Rossend Arús i la Plaça dels Països 
Catalans. 

Al c. Maria Victòria hi ha les últi- 
mes cotxeres de cavalls de Barce- 
lona. Cada cop que hi ha alguna 
festivitat: Sant Medir, Sant Antoni 
Abat o qualsevol altra, els animals 
són guarnits per sortir. L’enrenou 
comença a les cinc del matí: brides, 
picarols, carros, crits... Aquest, pe- 
rò, no és el problema més greu, fet i 
fet, d'aquestes festes se’n celebren 
poques. 

El problema més gros és a l'estiu, 
quan tot ha d’estar obert per la ca- 
lor. A tot arreu on hi ha animals, hi 
ha, també, mosques i mosquits. La 
pudor dels fems dels cavalls es fica 
per tot arreu i resulta pràcticament 
impossible treure’s els insectes de 
sobre. De vegades, a les tres o les 
quatre de la matinada, també a l’es- 
tiu, ens desperta el soroll de cavalls 
que carreguen en camions. Les 
bèsties han d’enfilar-se per una 
rampa metàl·lica i han de fer-ho de 
pressa; d’altra manera no podrien 
arribar a dalt. El resultat és un 
terrible enrenou: les ferradures pi- 
cant sobre metall, els crits dels ho- 
mes per fer pujar els animals, els 
altres crits dels homes que es dis- 
cuteixen... 

Per altra banda, és just reconèixer, 
però, que el carrer sempre està 
molt net: així que cau una mica de 
fem, ja el recullen. A l’estiu, i fins i 
tot a l’hivern, amb una mànega es 
neteja sovint el terra. Els cavalls 
són molt macos i fa goig veure el 
ben tractats que estan i els mira- 
ments que tenen amb ells. Amb la 
meitat d’aquests miraments, els ve- 
ïns, i possiblement els propis em- 
pleats de les cotxeres, n’estaríem 
més que satisfets. A part de trucar 
la Guàrdia Urbana, quan l’aldarull 
es fa insuportable, què podem fer 
els veïns? 


Opinió 

Sobre la Plaça dels Països Cata- 
lans, ara que sembla que la polèmi- 
ca s’ha esmorteït, vull exposar al- 
gunes reflexions que m’ha suggerit 
la seva contemplació: <i,què taparà 
aquella mena de «sostre» allà dalt? 
Com pot haver-hi una plaça sense 
verd? Allò que hi han posat —són 
fonts o dutxes? Potser pensen que 
la gent gran hi anirà? A l’estiu hi bat 
el sol i a l’hivern el fred i el vent. 
óQui és tan ingenu de quedar-se 
allà mentre a l’estació hi ha cadires 
més còmodes, aire condicionat i 
música? Han omplert un ex-pàrking 
de formigó i acer. Hi han posat bo- 
les metàl·liques; han aixecat una 
paret per tenir una finestra; han po- 
sat pujades i baixades, i graons... 
Per què? ^Perquè la gent hi enso- 
pegui? <^Per fer Barcelona 

olimpica, sòbria i a la japonesa, tot 
funcional? í,No ens van prometre 
una Barcelona d’espais verds? 
Diuen que el terra no hagués 
aguantat els arbres, però la plaça 
Lesseps els aguanta i la pròpia 
Plaça de Sants, amb el «metro» i el 
tren a dessota, té la seva gespa, i 
els seus arbres, amb urra jardineria 
racionalment dissenyada: és una 
plaça de la qual la gent en gaudeix 
véritablement. Si el motiu de no po- 
sar arbres és el pes, ^quantes to- 
nes inútils de ferro té la «vedette» 
de la plaça, l’horrible estructura 
metàl·lica que sobresurt de tota la 
resta? 

A l’altra banda, a la Plaça de l’As- 
semblea de Catalunya, l’abandona- 
ment i la brutícia hi són palesos: 
allò s’ha convertit en un immens 
«pipi-can» que ningú no neteja i on 
s’hi embassa i es fa pudenta l’aigua 
de la pluja. A la part del c. Viriato fa 
dos anys que hi ha els sots d’arbres 
sense que aquests hagin estat 
plantats. Al terra hi ha uns forats 
circulars que comuniquen directa- 
ment amb les vies i que ningú no 
s’ha preocupat de tapar. Algun dia 
s’urbanitzarà aquesta plaça i cal 
preguntar-se: què perpetraran en 
ella? 


Ramon Montserrat 


L’Art d’atipar-se 

Benvolguts amics: 

La present és una carta de pressió. 
Sí; una lletra de pressió positiva al 
resepcte de «jcert article engresca- 
dor d’úlceres» acollit a la nòmina 
de Bacus i Pantagruel i sota el pari- 
senc títol d’«ALCOLEA-LA NUIT: 
UNA PROPOSTA INTERESSANT». 
L’amic Eduard se les sap totes... 


Sí, he d’afirmar rotundíssimamen: 
que la proposta de l’Eduard va re 
sultar força interessant. Formatges 
de molta qualitat, un «espetec» de- 
liciós i bon vi; això és el que ens es- 


peràvem i això és el que hi vam tro- 
bar, al Delacort. 

Així que, mercès Eduard, mercè 
Trenc d’Alba; com l’Eduard s 
gueixi fent tan bé de Pantagruel 
Bacus, tot el barri se us engreixar 
una mica i haureu de posar una n 
va secció de dietètica o de gimnà 
tica correctiva (de panxes...). Ate 
tament: 

Màrius Serra i Roii 


Divisió dels Districtes 


Distingit senyor, 

He tingut l’avinentesa de llegir g 
n° 13 (gener-febrer ’84) de la vost~ 
magnífica revista, en la qual us r e 
feriu a la nova divisió en district r " 
de Barcelona i als límits establei 
entre Sants i les Corts. 

Des d’un punt de vista de natural 
les Corts, però al mateix temps c} 
neixedor de Sants i de la seva hist~ 
ria, em permeto de manifestar-v: 
que els límits per l’avinguda de M 
drid i el carrer de Berlín no són ti 
arbitraris com exposeu i que 
inadmissible l’opinió del Centre 
cial de Sants en el sentit que «la 
va separació de Sants i les Corts 
dos districtes no ha estat més q 
una política electoralista amb pre 
sions, les quals han donat a a 
Corts un barri ja fabricat» (p. 18i. 
Ouant a l’opinió del Centre Soi 
de Sants us diré que som molts 
veïns de les Corts que sense i 
compromís polític electoralita h 
lluitat pel manteniment d’un 
tricte a les Corts, que no és 
«barri prefabricat» sinó que es tr; 
ta de tot un antic municipi amb ui 
història i una tradició multisecu < 
com Sants i com tots els altres 
tics municipis del Pla de Barce 
na, avui integrats a l’Ajuntament 
la Ciutat. Nosaltres creiem que < 
molt més artificiós el fet de eres 
un districte hibrid «Sants-les Coi 
com s’havia proposat, que no pas i 
de mantenir una unitat adminis* - 
tiva per a cadascun d’aquests 
tics termes. 

Us saluda ben atentament, 

Josep Mi 

Carnestoltes infantil 


El Carnestoltes, festa molt arrelada 
a casa nostra, també va ser present 
als carrers dels nostres barris. I no 
va ser un Carnestoltes qualsevol, 
va ser un Carnestoltes protagonit- 
zat pels nens í nenes del barri. El 
dia 2 de març, la Plaça de Màlaga 
—lloc de concentració inicial— 
presentava un aspecte d’allò més 
impactant. Nens i nenes que no 
eren ni nens ni nenes, era un guiri- 
gall extraordinari de colors i de per- 
sonatges. I com si d’una manifesta- 
ció es tractés: tots cap a la plaça de 
l'estació (la de l’Assemblea de Ca- 
talunya). La iniciativa de tres esco- 
les del barri va tenir molt bona res- 
pos ta per part de la mainada. Peti ts 
i gràns agafats de les mans. Per- 
què, a la fi, qui s’ho va passar 
millor? 

Text: J.S. 

Fotos: Meritxell Sendra 


El carnestoltes infantil, al carrer 

Sant Medir 


Any rera any, les colles de la Vila de nor. I una vegada més la festa ha 
Gràcia, després de celebrar el seu estat molt guarnida i joiosa, 
dia pels carrers i plàces. amb caval- Aquesta gesta, i la que també ce- 
cada i pluja de caramels, vénen lebra la Vila de Sarrià pel mateix 
sempre a rendir el seu homenatge motiu, mantenen les antigues tradi- 
al nostre Sant Medir urbà, a la Bor- cions que, en un moment, van estar 
deta. a punt de desaparèixer i que tornen 

Allà es troben les seves cofieS i les a agafar força malgrat el temps í els 
nostres, en un missatge de germa- entrebancs passats. 

Estació de Sants II 

La història continua... 

Diu la saviesa popular que «segones parts mai no van ser bones». I ja se sap; 
sempre hi ha quelcom de veritat en les dites del poble. Això podria semblar un mal 
presagi per al repte que tenim els veïns davant V Ajuntament de Barcelona en la pro- 
pera urbanització de la Plaça de TEstació de Sants. És a dir, tot allò que correspon 
al carrer St. Antoni fins la cruïlla del carrer Galileu. Les obres han de fer-se en el 
termini, més o menys, de tres anys. 



Plaça de l'Assemblea de Catalunya 


Crònica d’una terminal 
d’autobusos anunciada 


Si l’experiència ensenya, i hi ha vo- 
luntat d’aprendre, potser la gran po- 
lèmica que es va endegar amb la fa- 
mosa Plaça dels Països Catalans, 
hagi servit a l’Administració per 
canviar els criteris que van mante- 
nir aleshores. La insensibilitat a les 
peticions de participació i projec- 
tes que presentaven les AA.VV. i 
Entitats dels nostres barris, van ser 
la tònica general del Consistori de 
llavors. 

Els resultats estan a la vista de 
tothom. La plaça es va construir 
amb uns interessos totalment ali- 
ens als dels veïns. 

No voldria semblar massa crític en 
com ha quedat el tros ja acabat. No 
m’agrada, tot i reconeixent la sin- 
gularitat, tant artística com de l’es- 
til emprat; això, està fora de tot 
dubte. És clar que, en llocs com el 
Putxet o el Tibidabo, per exemple, 
on la qüestió d’espais verds o zo- 
nes lliures no són problema, una 
obra d’aquest tipus podria ser força 
interessant.- Però en un districte 
com el nostre, que ha tingut i té en- 
cara un dels percentatges mès alts 
de densitat de població i una man- 
ca important d’espais lliures i zo- 
nes verdes, és, en tots els aspec- 
tes, pixar fora del test portar a ter- 


me la construcció d’una plaça de 
les característiques del que s’ha 
fet. 

Ès segur, i en això dono la raó a 
l’Ajuntament, que els turistes i pas- 
savolants que baixen a l’Estació de 
Renfe i vegin l’obra faran fotos a 
dojo i ho comentaran en els seus 
llocs de residència. Però ells estan 
unes hores, o potser uns dies; en 
canvi, nosaltres hem de viure-hi tot 
l’any, i ni les sortides d’aigua (per 
cert, als pocs dies d’estrenar-les ja 
estaven embossades), ni el gat si- 
tuat al sostre de l’estructura metàl- 
lica, ens solucionen els greus dèfi- 
cits. 

El procés que ara s obre quant a de- 
cidir el futur dels terrenys que do- 
nen al carrer St. Antoni,, és força 
esperançador. En un principi, i des 
de la Plaça Sant Jaume, s’ha 
expressat el desig de facilitar la 
participació dels veïns en el projec- 
te, fet que hem de celebrar tots ple- 
gats i esperar que es porti a terme. 
Els problemes a fer front són diver- 
sos, però el més prioritari és el de 
les inundacions que pateix el veï- 
nat dels contorns. Això ho han de 
resoldre els tècnics corresponents 
sense dilació. 

La necessitat de remodelació del 
Triangle de Sants i la urbanització 


de la zona de Renfe abans ja es- 1 
mentada, han de ser abordats amb I 
criteris de millorar els nostres bar- 1 
ris, cada vegada més degradats per I 
una política inadequada per a ells. 


Feia temps que no se sentia dir res I 
de la polèmica que es va endega r 
l’any 1981 entre els veïns de l’Avin- 
guda Infanta Carlota i l'Ajuntament 
de Barcelona. La pretensió 
d’aquest últim era instal·lar una'ter- 
minal d’autobusos, on es con- 
centrarien gran part de les línies I 
existents a la nostra ciutat. 

El tema, però, ha tornat a esdevenir 
actualitat. L’altre dia, un diari bar- 
celoní va donar la notícia que la Ca- 
sa Gran havia preparat un estudi I 
sobre la nova possible ubicació de I 
la terminal. Els tècnics la situen. I 
ara, dins el barri de Sants, i, més 
concretament, al carrer Viriato. 

El mètode emprat i la forma com 
hem sabut la notícia, ho diu tot per 
si mateixa. El Consistori continua I 
fent les coses sense informar ni I 
comptar, com a mínim, amb el veï-| 
nat directament afectat. En uns mo- 1 
ments en què es parla fins l’esgota- 1 
ment de descentralització com al 
mitjà d’apropar l’Adminitració al 
ciutadà i facilitar la seva participa- 1 
ció, resulta que ni els propis Con- 
sells de Districte s’assabenten de 
molts dels projectes que els afec- 
ten; ho fan mitjançant els mitjans 
de comunicació i això, senyors 
meus, no és seriós. 

També és prou lamentable que 
després del neguit produït per la in- 1 
formació, a hores d’ara el Conse 
no hagi fet ni una curta nota expli- 
cativa de com es troba el tema; com 
a mínim a efectes de tranquil·litza' 
els veïns. Perquè, si realment no hi 
ha motiu de preocupació, tal com 
ells afirmen, és absurd que no es 
digui oficialment res. 

Segons notícies que ens han arr - 
bat a les Associacions de Veïns, 
sembla ser que la Generalitat de 
Catalunya va demanar a l’Ajunta- 
ment un informe sobre on podia 
anar la famosa terminal. L’el-labora- 
ció d’un dossier i les declaracions 
d’algun responsable de la Plaça de 
Sant Jaume, van ser el motiu de 
l’article periodístic. 

De moment, diuen que no ve al cas 
d’alarmar-se, i és cert, ja que per- 
què això vagi endavant, és necessa- 
ri fer un projecte i donar un termini: 
d’informació i d’impugnacions dels 
interessats; fins ara no s’ha fet res 
d’aquests tràmits. 

Malgrat tot, és necessari que tots 
plegats estiguem amatents per res- 
pondre a qualsevol mesura aliena 
als interessos del barri. 

Jordi Clausell i Subirats 

Assentades a 
contrallum. 



Un mite: 

Joan Manuel Serrat 


Portem avui a aquestes pàgines 
un «mite», un home del món, un per- 
sonatge amb carisma personal i de 
masses: JOAN MANUEL SERRAT. 
No parlarem ací dels seus èxits, dels 
seus viatges, ni de música. No hem 
volgut saber quin serà el seu nou 
«long-play», ni les seves noves can- 
çons. Sols ens interessa conèixer 
tal com és, com pensa, com sent, 
en realitat, un home que és, en ple- 
na eterna joventut, un idol i un sím- 
bol. 

També una salutació cordial al 
nostre barri germà del Poble Sec, 
lloc de naixença de Joan Manuel. 


L’assentada la fem a l’«Agrupació 
Cultural Hortensa», molt a prop de 
la plaça d’Eivissa. El trobem esmor- 
zant, a punt de començar el seu as- 
saig, entre la gent d’aquell barri, i 
els iaios que juguen al dòmino. Ens 
atén de seguit, seient amb nosal- 
tres. 

— Sr. Serrat, óquè se sent ara «que 
ja no es tenen vint anys»? 

— Mai no m’he parat a pensar-ho. 
Mai no m’he posat a pensar com 
visc. Els anys són el moment pre- 
sent que vius, i per a mi no hi ha 
«passat», ni penso en el «futur». Per 


a mi la vida sols té un moment: el 
present. Que és el que vius, que ès 
el que sents. Això no vol dir que, en 
certa manera, no pensis en el «de- 
mà». Però el futur és avui, és cada 
dia, i la resta són paraules fetes, 
són punyetes. 

— <LQuè és el més important per a 
tu, a la vida? 

— Viure. El fet d’estar viu cada dia. 
Viure cada moment, i dia a dia. Sen- 
se la Vida no hi ha res possible. Viu- 
re amb plenitud, amb intensitat, 
amb llibertat, fent allò que vols fer i 
t’agrada, és el més important. Ès 
viure! 

— Si poguessis escollir, òcom 
t’agradaria morir? 

— Fent l’amor! Copulant fins a mo- 
rir és la millor mort que podria tenir. 

(N.R.— Per respecte als «reprimits» 
no posem literalment les paraules 
del Sr. Serrat). 


«El millor de la vida 
és sempre el que queda » 


— Sents nostàlgia dels temps pas- 
sats, de quan vivies al teu Poble 
Sec? 

— Nostàlgia cap. Jo segueixo es- 
sent del Poble Sec. Hi vaig molt so- 
vint, sempre que puc, allà tinc la 
meva família, els meus amics, el 
meu barri. Nostàlgia se’n té quan 
deixes, o perds, alguna cosa; i jo no 
l’he deixada pas mai. El que jo sigui 
ara conegut no té res a veure amb la 
meva vida familiar, amb els meus 
vells amics. Jo no he deixat mai de 
ser del meu Poble i de ia meva gent. 

— iQuina és la cançó que té per a 
tu més encís, millor memòria? 

— No en tinc cap. Per a mi totes 
són iguals. Totes corresponen a un 
moment, a una inspiració, a una 
sensació, a unes circumstàncies 
determinades. No diré allò tan ama- 
nit que totes són filles meves, sen- 
zillament no tinc cap preferència 
particular per cap cançó meva. 

— iQuin record et porta «La Nova 
Cançó», els «Setze Jutges», etc.? 

— Van ser unes èpoques determi- 
nades per a uns moments espe- 
cials. En general tinc un record 
molt agradable, encara que també 
d’altres no tan bonics. Moltes 
d’aquelles coses i persones avui ja 
són peces de museu. 

— i,Sents el que cantes veritable- 
ment, o és un muntatge comercial? 

— Jo només canto allò que sento. 
Tot el que jo dic, forma part del 
meu entorn. Jo reflecteixo el que 
sento, el que penso, el que veig de 
la vida, les meves cançons són 
trossos de la vida que ens envolta, 
de la gent que viu, que pateix, que 
estima. Mai no m’he plantejat la co- 
mercialitat o els diners que em po- 
dia deixar una cançó. És clar que, si 
te’ls deixa, millor. 

— Però, tens ara molts «quartos»? 

— Segur que més que el meu pare. 
En tinc els suficients per a viure 
com jo vull. No estimo els diners 
pels diners, no treballo per ells. Pe- 
rò són el vehicle que et solucionen 
els problemes i la mesquineria de 
cada dia, i em permeten fer el que 
vull i com vull. Els diners pels di- 
ners no valen, sols són per a 
disfrutar-los, per a viure, perquè em 
permeten fer allò que vull sense ha- 
ver de dependre de ningú, ni aguan- 
tar coaccions a la meva llibertat de 
viure, de pensar, de sentit, d’ex- 
pressar-me, de ser feliç. 

— Com va la teva vida familiar? 

— Com qualsevol persona. Inten- 
tant defensar-la i salvar-la cada dia, 
lluitant com tothom per anar enda- 
vant. 


— «^Què voldries que fossin els 
teus fills? cantants? 

— Bones persones, res més que 
bones persones. Quant a cantar, 
considero que un home que canta 
és «que tiene algo en la garganta», 
que és un home que té alguna cosa 
a dir i comunicar als altres, que és 
un home feliç. En quan a altres as- 
pectes, crec que són ells, quan arri- 
bi el moment, els que han de saber 
escollir el seu voler ser, no jo. 

— £,Admires algun personatge, al- 
guna persona en especial? 

— El meu pare, la meva família. 
Tots els que m’han voltat i m’esti- 
men. Quan vull un punt de referèn- 
cia, de conducta, els miro i ells són 
el meu exemple. 

— I la famosa «tieta»? 

— Jo no he tingut mai una «tieta». 
No he tingut mai ningú que em por- 
tés els «vint durets», el «tortell» o el 
«palmó». És un personatge fictici 
quant a la meva vida. Però és un 
personatge real que està ací, al 
nostre voltant, que moltes vegades 
ens passa desapercebut, però que 
existeix, que viu, que hi és. 

— íAmb quin partit politic t’identi- 
fiques més? 

— Des de la seva fundació estic al 
Partit dels Socialistes de Catalu- 
nya. I abans els Independentistes 


pel Socialisme. I no és d’ara, vaiç 
començar a la clandestinitat quanj 
ser poltic era un veritable risc, peti 
que la meva opció no és nova, ni hafl 
estat mai una «pose» ni una al -1 
niació arribista, sinó la presa de po-l 
sició sincera davant d’una situacicï 
social i política del meu Pais. 

— óCom et va nanar pel teu ex*! 
per Amèrica? 

— Primer he de dir que per a rri| 
Amèrica no ha estat mai un exilií 
Per a mi Amèrica és com anar acaJ 
sa. Són una gent meravellosa i quel 
estimo molt. Així quan surto d’acl 
per anar allà dic: vaig a casa. I quan 
torno cap àcí, també dic: vaig a ca] 
sa. Quant els temps a que tu et refel 
reixes, sols et puc dir que sentir-sel 
exilat és una cosa terrible, sentsl 
una soledat, una angúnia personal] 
amb una incertesa, que et crea en 
tot una sensació depriment de prol 
visionalitat. No val que tothonJ 
t’ajudi, no val l’èxit, sols saps quel 
et sents sol, és horrorós. 




« S’oblida l’ecologia 
de l'home com a home » 


— Què penses del cas Vinader? 

— No havia d’haver existit, ni hj 
ver-se radicalitzat d’aquesta form 
tan absurda. I el que menys enten 
és l’actitud de les autoritats. 

— i,Què creus sobre l’OTAN, I 
CEE, etc.? 

— Que l’OTAN no ens fa ni.... falti 
Respecte a la CEE no és necessài 
aquesta bogeria per voler ent r J 
com sigui. Ni ens fa falta per ara. 
estem encara en condicions de p< 
der competir en igualtat de con< 
cions. Tot és «política d’Esta 
pressionada pel capitalisme e 
tranger i els americans de Mr. Rri 
gan, que els importa un.... e 
nostres propis interessos. 
(Suprimim les expressions, ao 
quades, això sí, del Sr. Serrat, d 
no ferir les susceptibilitats del sa 
tor «critic» habitual). 

— Però ótu que penses de la políti- 
ca, tal qual? 

— No hi ha una raó absoluta. Totes 
les propostes polítiques estan en- 
manillades pel passat, i lligades 
per una sèrie de condicionaments 
ideològics, personals, econòmics, 
interessos, i pautes anacròniques i 
poc reals. Generalment, hi ha un 
oblit de la realitat exacta del temps 
en què vivim i de les necessitats 
del moment i, per tant, amb poca vi- 
sió del futur. La política i els polí- 
tics estan encasillats en una sèrie 
de condicionaments que deixen de 
banda l’individu, en comptes d’anar 
al que podríem dir, la supervivència 
de l’home, de la seva llibertat, de la 
seva individualitat, a la «bio-políti- 
'> ca». Es parla de l’ecologia ambien- 
tal, però s’oblida l’ecologia de l’ho- 
me com a home. Es fan de les co- 
ses símbols, es posen etiquetes a 
tot i de tot això se n’aprofita sem- 
pre la dreta per als seus interessos 
particulars com, per exemple, s’ha 
demostrat en molts partits «ecolo- 
gistes», «Verds», moguts subterrà- 
niament —i no tan subterrània- 
ment— per l’ultra-dreta més recal- 
citrant. 0 d’altres coses que/ sota 
un motiu molt net i necessari/ es 
mouen o són aprofitades per forces 
completament antagòniques, 
retrògrades, o purament egoistes. 
Es desenfoquen les coses expres- 
sament, es manipulen, com per 
exemple el Nacionalisme o el Cata- 
lanisme. Els més nacionalistes, els 
més catalanistes, no és el burgès, 
el «tio de peles», sinó els emigrants 
que defensen el seu lloc de treball, 
la seva feina, la seva família i la se- 
va permanència aqui, i que són els 
que mès collons tenen i ho de- 
mostren defensant el nostre País. 
Ens oblidem massa de la defensa 
de l’home, de la llibertat biològica i 
ecologista de l’home com a tal. 
Podrem parlar molt, per exemple, 
de la jornada de trenta hores, de la 
societat de l’oci, etc., però, al pas 
^ que anem, no hi haurà homes per 
poder-les fer. Ès molt difícil fer una 
reconversió profunda de l’estat, de 
} la societat, si les matèries primeres 
que el formen estan podrides. 

(En aquest tros de l’assentada el to 
de veu del Sr. Serrat s’ha tornat se- 
riós, dur. Mentre parla s’aixeca, es 
passeja. Finalment es para, calla i 
torna a seure. Nosaltres volem 
treure ferro a la situació). 

— òQuin és el teu hobby o les teves 
afeccions? 

— No avorrir-me. Evitar el tedi i la 
rutina, lluitar cada dia contra l’avor- 
riment. M’agrada tot i no tinc prefe- 
rència per res determinat. 



— Ni tan sols pel Barça? 

— El Barça, sí. Però això no és una 
afició, és un fet genètic, ja. 

— óQuè opines sobre la cultura «de 
la droga»? 

— Fa molt de mal. Ès tremendo. 
Però el problema no és al carrer. 
Són els grans comerciants, la gent 
de «capital», la gent «honorable», 
que des del darrera mou els fils 
d’aquest gran negoci, aprofitant-se 
de tota aquesta joventut, de tota 
aquesta gent anguniada, decep- 
cionada, desorientada, sense tre- 
ball, amb problemes, que no sap 
què fer ni on anar, i que són el seu 
mercat, el seu negoci, cada dia més 
gran. Mentre mès caos, mès inse- 
guretat social, mès diners per a 
ells. 


«Jo només canto 
el que sento » 


— Vas a missa? 

— Els diumenges els dedico a 
veure «Tiempo y marca». 


— Alguna religió? 

— La religió és un dels negocis 
mès rendibles en la Història de la 
Humanitat. Les religions han oca- 
sionat més guerres i salvatjades 
que totes les idees i partits polítics 
haguts i per haver. 

— Sembla, a vegades, que estiguis 
desil·lusionat, que no siguis feliç... 

— Impossible ser feliç sense ser 
desgraciat. Per ser feliç plenament 
has d’haver conegut la desgràcia, 
el patir, l’angúnia única de viure. 
Igualment no pots haver estat mai 
desil·lusionat del que mai no has 
arribat a entendre. Et pots' desil·lu- 
sionar quan esperes massa d’una 
cosa, quan t’has creat una imatge 
il·lusòria o utòpica de quelcom. Tot 
està en agafar les coses tal com vé- 
nen i aprofitar-les al màxim, sense 
més. 


«E/s diners pels diners 
no valen » 


— òEls anys passen, què esperes 
del demà? 

— El millor de la vida és sempre el 
que queda. Ser jove o vell són co- 
ses que mai no m’han amoïnat. Es 
pot ser molt vell als vint anys i molt 
jove amb vuitanta, tot depèn de 
com t’ho agafis i sàpigues viure ca- 
da minut, cada dia. 

Quan vam començar l’assentada 
sabíem que el Sr. Serrat tenia as- 
saig però anàvem fent el ronso vo- 
lent esgotar el màxim del personat- 
ge. Per això, ara, en Joan Manuel, 
després d’aquesta darrera resposta 
ens diu: Bueno, ja està bé per avui, 
no? Els tes ens posem a riure, i 
quedem per una altra assentada, un 
altre dia, un altre any. 

Se’ns en va tot trempat, simpàtic, 
cap amunt del seu escenari on, fa 
estona, l’estan esperant. No hem 
vist el «mite», el cantant famós, 
l’«idol», sinó un bocí de l’Home sin- 
cer que és JOAN MANUEL 
SERRAT. 

Text: J. Simoncini 
Fotos: Meritxell Sendra 

Verd sobre gris: 
ara i sempre 



Què entenem per zona verda? què 
vol dir espai lliure? Quant espai 
verd pertoca a cada ciutadà? 
quines són les expectatives i pro- 
jectes a realitzar? Què passarà amb 
l’Espanya Industrial? Quin tipus de 
plantes s’adapten més al clima de 
Barcelona a la vegada que el seu 
cost no sigui massa elevat? De tot 
això us en faré cinc cèntims. 


Al Districte VII pertoquen 
0,3 m 2 de verd per persona 


En l’enquesta realitzada en el nú- 
mero 9 (maig) de Trenc d’Alba, ob- 
servàvem que el 24% dels veïns tro- 
baven una manca d’espais verds: 
un 11% deien que no hi havia prou 
zones d’equipaments; i tan sols un 
4% parlaven de l’Espanya Industri- 
al. Arrel d’aquestes dades arribem 
a la conclusió que és necessària 
una informació prou documentada 
per copsar la realitat actual. 


Notícia ahir, història avui 

En el transcurs de l’era Porçioles, 
Barcelona va perdre 235 hectàries 
(una hectària equival a deu mil me- 
tres quadrats), el que ve a ésser 8 
vegades el Parc de la Ciutadella 
inclòs el zoo. En el Pla Comarcal de 
1953 es potencia Barcelona amb 
2.149 hectàries d’espai verd, més 
tard pels «tiquis-miquis» s’ocupa- 
ren indegudament 231 ha pel que 
.es perdien definitivament 151 ha. A 
les fonts oficials apareixen 1.014 ha 
(dades de 1974) de zona verda, del 
que més de la meitat són boscos. 
D’això podem obtenir que cada 
barceloní disposa de 3,34 m 2 de 
parc forestal i 2,46 m 2 de verd urbà. 
Hem d’esmentar que d’aquestes 
xifres s’han comptat: 

— les places arbrades. 

— parterres en vies públiques 
(Diagonal, etc.) 

i els espais que pel seu difícil ac- 
cés tenen un terreny característi- 
cament accidentat (1) . 


Les xifres canten 


Segons un estudi de «Cua r 
de Arquitectura» sobre els 
lliures a Barcelona i comarca, 
tuació és diferent. 

Es calculen 3,38 m 2 d’espa' 
dels quals 1,8 són platges • 
inutilitzable; i 2,5 m 2 de zo-a 
barjo, esport, en bona part ca 
pietat privada. 

Resumint, Barcelona disposa 
menys d’1,5 m 2 per habitant 
promig; aquest és el coefic e - ' 
bal però si distribuïm pe r r 
queda establert de la seqüe" 
nera: 

— Nou Barris, Poble Nou. 
Sec, SANTS, HOSTAFRANCS 
BORDETA, Horta, Sant Ano 
Casc Antic, no superen els C.3 
per habitant. No hi cap ni u*a 
quina d’escriure portàtil! 

— L’Eixample disposa d’1.2 

— i la zona de Pedralbes. E : 
NOVA, Tres Torres i Sant Ga" 
disposen de 6,7 m 2 . 

Si pensem que ciutats de la * 
d’Europa disposen de 17 m : a 
cas de Londres, dels 28 de PC v 
dels 15,6 d’Amsterdam, la >: *t» 
la nostra ciutat resulta irrisó'í.. 
El pressuport per a l’any ’8^ -- 
Àrea de PARCS I JARDINS l i 


NISME, representa un 5,2% ca 
tal desglossat de la següen* - 
ra: 

Parcs i Jardins. .1.700 milions : 

Urbanisme 971 milions 

en front dels 1.965 milions ca 
tura. 


MARCS 

QUADRES 

LÀMINES 

MIRALLS 


ROSÉS, 65 • TEL.339 64- . 
BARCELONA 28 

L’Espanya Industrial: 
capítol a part 

Pensem que l’Espanya Industrial 
mereix un capítol a part. Des 
d'aquestes línies sols farem un pe- 
tit resum del tema ja que l’Espanya 
mereix que sigui tractada amb més 
profunditat. 

El projecte definitiu de l’Espanya ja 
té el vist i plau de la Casa Gran; a fi- 
nals de l'any ’83 fou exposat en el 
Ple del Consell de Districte, amb el 
que finalitzaven els tràmits perquè 
les obres del nou parc sortissin a 
subhasta. 

L’execució de l’obra es dividirà en 
quatre fases. La primera fase co- 
mençarà pels edificis d'accés, les 
graderies que permetran passar de 
l’Estació de Sants al nivell del bosc 
central. 

A la segona fase es faran els ser- 
veis propis del parc, s’inclourà un 
gimnàs i un lloc per jugar a bitlles, 
així com una piscina coberta amb 
una terrassa on s’hi podrà prendre 
el sol, la piscina serà climatitzada. 
A la tercera fase s’hi realitzaran els 
edificis culturals i la guarderia. La 
Casa del Mig — antic edifici de l’Es- 
panya— serà destinat a Biblioteca, 
sala d’actes, tallers per manuali- 
tats, etc., al mateix temps gaudirà 
de Ludoteca. 

En la quarta fase i darrera es farà 
una escola de dues unitats. El Casi- 
net continuarà on es troba actual- 
ment. 

Quan es va començar a parlar del 
projecte del parc, els barris de 


Sants i Hostafrancs es dividiren en 
dos bàndols, uns pretenien que tot 
fos jardí, altres eren partidaris 
d’una zona d’equipaments a més 
d’un tros de zona verda. El projecte 
definitiu quedà com la conjunció’ 
de les dues idees. 

L’arquitecte del projecte es diu 
Luis Pena Ganchegui, d’Euskadi. 
Han col·laborat els arquitectes cata- 
lans Montserrat Ruiz i Anton Pagol. 

Arbres, projectes i 
altres derivacions 

Darrerament a la nostra ciutat i en 
altres punts de la nostra geografia 
hem vist la proliferació de les pal- 
meres com element oxigenant i de- 
coratiu. Ens hem adreçat a l’Àrea 
de Parcs i Jardins de l’Ajuntament 
barceloní i hem formulat un seguit 
de qüestions a un dels tècnics 
d’aquest Departament. 

La proliferació de palmeres als 
nostres parcs és deguda a què la 
palmera té un cost econòmic no 
tan elevat com altres tipus d’arbres, 
a part que té més possibilitats d’ar- 
relar quan ja és una mica crescut. 
El plataner bord té un cost aproxi- 
mat d’unes 30.000 ptes., mentre 
que la palmera no supera les 15.000 
ptes. 

D’un centenar de plataners bords 
nadons, en sobreviuran més de la 
meitat, mentre que del centenar de 
palmeres més d’un 95% tindrà pos- 
sibilitats d’arrelar. 

La gespa era un dels altres punts 
que ens interessava esmentar, més 
d’un ciutadà es queixa que a la nos- 
tra ciutat hi ha una manca d’espais 


amb gespa; Barcelona, pel seu cli- 
ma, és una ciutat on és molt difícil 
«criar» gespa; no hi ha un índex 
prou elevat d’humitat perquè 
aquest tipus d’herba pugui prolife- 
rar en quantitats acceptables per 
poblar tots els espais que tenen 
una manca de verd. El seu cost és 
molt elevat, ja que cal comprar-la a 
altres comunitats autònomes com 
Galícia i Cantàbria on sí que es do- 
nen aquestes condicions favora- 
bles. 


Una palmera té un cost 
aproximat de 15.000 ptes. 


Els darrers projectes realitzats per 
Projectes Urbans han estat segons 
manifestacions de l’arquitecte Jo- 
sep M. Julià, tècnic de l’ajunta- 
ment, els següents: 

— Estació de Sants. 

— Plaça Corrades i Bosch (a la Bor- 
deta). 

— Can Bruixa, de la qual ja en vam 
donar notícia. 

— Carrer Bacardí. 

— Jardins de Brasil-Retiro o Valent 
Petit. 

— Plaça de Màlaga. 

Des d’aquestes línies voldria fer un 
prec a tots els ciutadans: Conser- 
vem els nostres parcs i jardins; co- 
mencem a estimar la Natura. 

Júlia Badal 

(1) Extret del llibre d’en Francesc Martí i 
Eduardo Moreno «Barcelona, <^a donde 
vas?». Editorial Dirosa, 1974. 

Bacus i Pantagruel 

GRANGES 



Restaurants 
La Parra-La Paciència 


Si algun cop aneu a La Parra, allà al 
començament del carrer Sant Cris- 
tu, creieu-me: aneu-hi una nit de pri- 
mavera (ara per Sant Jordi) i seieu 
sota la glorieta. Podreu olorar la nit, 
la parra, l’heura que fa floretes... i el 
fum d’algun cotxe que passa. A 
l’hora de demanar, preneu-vos-ho 
amb calma; si voleu atipar-vos, us 
atipareu; això sí, resulta una mica 
car, segons com es miri. 

Primera advertència: a la carta de 
formatges hi trobareu «Gorgonzo- 
la». Que no em facin riure: us porta- 
ran «Bavaria Blu», més tendre, més 
cremós i amb un florit verd. Sego- 
na: demaneu alguna cosa per anar 
picant. Olives estaria bé, sobretot 
les arbequines —us en portaran un 
bol — . Us recomano que les regueu 
amb algun vi. Deixeu molt clar que 
el voleu fresc; trobo lògic que el vi 
negre el serveixin a temperatura 
ambient, però els rosats i els 
blancs...! Trieu el vi que volgueu, 
aquest cop no us en diré res. Us he 
dit que demanéssiu olives, però el 
fuet també és molt bo; si us esti- 
meu més una esqueixada, allà vos- 
altres: caldrà que comenceu a utilit- 
zar la mare de la ciència. 

De primer —si és el temps — dema- 
neu xqtó. És una-espècie-d'amani- 
da-amb-escarola, olives, bacallà es- 


queixat, anxoves, alguna cosa més 
i una mena de salsa avinagrada. El 
conjunt resulta boníssim. 

Si és el temps, també, hi trobareu 
calçots. Ara bé, que vol dir moro, jo 
no els he tastat. A l’estiu, per altra 
banda, podeu demanar escalivada: 
el problema és que no en porten ni 
gaire, ni gaire completa. 

De segon (si encara no us ha passat 
la gana esperant-vos, us la faran 
passar ara, sigui com sigui) us por- 
taran un bon tec... A condició que 
hagiu tingut temps de pair el primer 
plat. Si us agrada el peix, podeu de- 
manar bacallà amb panses i pi- 
nyons i força oli per sucar. També 
us faran peix d’escata a la brasa. 
Perquè les coses fetes a la brasa 
són la seva especialitat: pa torrat, 
guatlles a la brasa, patates a la bra- 
sa, detot a la brasa... i les taules i el 
local, que també semblen fets a la 
brasa, de fosc i greixós com està 
tot. 

De postre, per fer-vos passar el re- 
gust de fum, desafieu una pinya al 
kirsh — i ara no faig conya — . La 
pinya és de llauna, però els tres dits 
de kirsh (i el bol en què us ho por- 
ten és molt ample) no estan desca-- 
feïnats: agafeu-vos fort abans d'en- 
sumar-lo. 

En resum, lent, brutet i força bo. 


Granja «Inglés». 

Plaça de l’Església (Sants) 

Atenció quan obriu la porta!! Heu 
de passar per l’espai que hi ha en- 
tre el marc i la porta travada per la 
gent que hi ha a la barra. Un cop 
heu passat la primera prova: trobeu 
taula! El local no és massa gran, 
però la parròquia sí. 

Un cop us heu «apalancat», feu-me 
cas, demaneu una amanideta so- 
viètica o un entrepà. Entre quatre 
vam empassar-nos una coca-cola, 
un perfumat de conyac, un caca- 
olat, una canya, un entrepà de truita 
de patates i un tallat, tot per 350 
pessetes. Detalls: l'entrepà era de 
pa de barra, gros (tirant a gegantí si 
compareu amb d’altres llocs), altís- 
im —la truita de patates és gruixu- 
da—, amb força tomàquet, però la 
truita feta d’estona i escalfada. El 
«carajillo» no estava massa calent; 
allò que passa sempre: el cafè sí 
que està calent, però el conyac te’l 
refreda. Què hi farem... De totes 
passades val la pena... 

La llista de preus està penjada a la 
vista de tothom amb els preus a la 
barra i a les taules (per cert, com el 
reglament mana). El servei pot re- 
sultar una mica lent perquè de ve- 
gades van mig despistats i no 
s’adonen que els estàs cridant. I si 
ho dubteu, pitjor per a vosaltres. 

Eduard 


n& 


TERMOPARKET 

LA ULTIMA NOVEDAD 
EN PARKET 


Floridablanca, 26. Tel. 223 07 12 
Pi iMargall,58-60. Tel. 210 43 02 
Galileo, 46. Tel. 339 55 66 











Delta 

del gran riu 


L’espessa aigua del riu, grogós i tornassolat, relluïa 
sobre l’horitzó. Deuria quedar-nos escassament mitja 
hora per a arribar-hi. De sobte, fou com si em sabés 
greu de tenir el destí al I í mateix. 

— Ha estat un viatge ben tranquil —comentà satisfet 
algú darrera meu. Era això el que em dolia: que no hi 
hagués hagut cap incidència, cap aventura, cap succés 
interessant. 

En aturar-nos a la riba i baixar del vehicle, vaig sentir 
fred. Em recorria tota la pell una frisança estranya, em 
sentia enrarit i dèbil, a mercè d’aquell aire difícil. Cu- 
riosament, Maddy va acotxar-se fort en aquell precís 
instant dins el seu abric, i em semblà que deia: «quin 
fred». 

Els altres, però — envejable inconsciència — , no senti- 
ren res i festejaven la fi del trajecte. Deurien esperar 
grans coneixences, o gran revelacions a partir de lla- 
vors. I jo hauria donat (què sé jo el que hauria donat) 
per ser novament uns dies enrera, fent l’equipatge per 
a sortir. M’hauria agradat no pensar... Em venien a la 
memòria imatges del passat i deuria ser això el que no 
em permetia sentir-me tan feliç com ells, disposats ad- 
mirablement a mirar sempre endavant, sense recordar 
res d’ahir. 

Recordava altres rius, ni que fossin més petits, on jugà- 
vem a curses de barques de paper, amb fulls agafats a 
l’escola, amb temps robat al temps; entre el matolls 
amagat i llençant pedres als vaixells dels altres per do- 
nar una fàcil victòria al meu navili, que sempre em- 
barrancava a les algues. Recordava excursions riu 
amunt en la solitud inquieta, rica i implacable dels 
quinze anys i estirat damunt les roques del torrent, pre- 
nent el Sol amb els ulls closos per no ferir-me’ls amb la 
llum i per poder imaginar amb facilitat... recordava 
altres torrents, altres paisatges. Recordava i recordava, 
i fins i tot recordava altres coses que no eren rius, però 
tot record em semblava insuficient, cap podia omplir- 
me. No, no podia «arxivar» tots els records i pensar que 
era l’hora d'oblidar-los i de mirar endavant i de fer com 
si res, com si tot el d’abans no hagués estat mai... 

Ells en canvi, sí que feien com si res, com si no hi ha- 
gués connexió entre el moment present i els infinits 
passats, i tots els possibles passats que mai no foren 
res i que ara m’agradava tant d’imaginar. 

No. Jo hauria estat un desgraciat en aquell ambient a la 
vora del gran riu. I no hi havia cap manera d’expressar- 
ho als altres. Qualsevol llenguatge hauria estat insufi- 
cient. Vaig retirar-me d’entre ells. Seguien igual, feli- 
ços i sense sentir aquell fred. 

I vaig veure Maddy també allunyada, com una àncora 
clavada lluny d’ells, com una ombra projectada des de 
lluny, sense pressa, ancorada. 

òCom podíem comunicar-nos, si el llenguatge l’havien 
fet ells, els que no senten fred, els que sempre miren 
endavant? ^Com podíem posar-nos d’acord i dir-nos 
que allí no hi fèiem res? ^Com dir que ens havíem 
equivocat de món? Vaig acaronar-li una mà (que freda!) 
i vaig mirar-la als ulls. 

Poc després empreníem el retorn, sols i sense dir-nos 
res, i entre els somriures sorneguers dels altres, que 
havien assolit el seu futur. 


febrer '84 

Lluís Bosch 

(de l’Associació de Joves Escriptors en Llengua Catalana) 



tat de donar als infants una educació integral, 
oferint-los les eines més adients perquè puguin 
afrontar un futur més racional i humà. 

A fi d'assolir tot això, pretenem una educació es- 
portiva que tingui per objectiu fonamentar una 
pràctica de gran abast i visió de futur. Desitgem 
anar més enllà de la simple competició i accen- 
tuar com a finalitat darrera l'educació i el respecte 
a l'ésser humà. 

Naixem amb la idea de futur i la tasca que realitza- 
rem sols podrà ésser valorada al cap d’uns anys, ja 
que pretenem canviar l'actual filosofia de l'esport, 
donant unes noves alternatives, la finalitat darrera 
de les quals no serà la competició, sinó la integra- 
ció dels nens/es — ja que també hi pertanyen al- 
guns menors disminuïts— en una societat més 
d'acord amb els conceptes de germanor i de parti- 
cipació. 

Som conscients que hi ha un buit esportiu a les 
escoles el qual no podem omplir amb la nostra 
tasca perquè creiem que s'ha de diferenciar l'edu- 
cació física exigible a les escoles i la idea de l'es- 
port al servei del nen i de la seva educació. 

Fem. per tant, una crida a pares, educadors, enti- 
tats i gestores públiques perquè valoreu la impor- 
tància de l'educació esportiva del nen /a i doneu 
l'impuls necessari per a dur a bon termini la tasca 
iniciada. 

La necessitat de transformar l'esport i l'activitat 
ha fet que un grup ampli d'entitats del Districte VII 
(ara, 3) s'organitzin per construir un moviment en- 
torn l'esport. Aquestes entitats han format una 
gestora per contribuir a ampliar la consciència de 
la pràctica de l'esport i del millorament de la quali- 


tat de vida per a tothom. 

Per això s'han fixat els següents objectius priori- 
taris: 

—Aconseguir una pràctica esportiva a l'abast de 
tothom. Que tothom pugui accedir, segons llurs 
aptituds i aspiracions, a l'activitat fisica conti- 
nuada i controlada, entesa com a pràctiva formati- 
va d'esbarjo i d'ús actiu del temps lliure. 

— Crear TESINES per donar ais nens i nenes 
d’EGB unes possibilitats que avui no tenen en la 
pràctica dels esports. L'ESINES és una eina més 
d'aquesta Gestora i se li dóna una prioritat per ser 
el futur esportiu del nostre districte. 

— Recuperar, ampliar i reestructurar el patrimoni 
públic d'equipaments esportius, donant prioritat a 
les zones compatibles amb d'altres usos i capa- 
ces d'absorbir, de moment, el greu dèficit existent 
de terrenys per a la pràctica de l'esport al nostre 
districte. 

— Conceptuar l’activitat fisico-esportiva com una 
part integrant de la formació educativa global per 
tal d'aconseguir un desenvolupament total de la 
personalitat dels infants. En aquesta linia volem 
una normalització del que avui és llei: l'obligato- 
rietat de l'educació fisica a les escoles d’EGB, la 
qual, a hores d'ara, és responsabilitat de l’Area 
d'Ensenyament de la Generalitat. 

— Desenvolupar a nivell de districte la pràctica 
esportiva escolar i de grups de joves, potenciant 
la coordinació i possibilitant la participació 
àmplia de les APAs (Associacions de Pares) en 
aquesta tasca. 

— Arribar a la tercera edat perquè puguin fer una 
activitat física segons les seves necessitats. 

— Analitzar i potenciar noves formes de participa- 
ció dels veïns per incidir en la pràctiva esportiva i 
en la gestió de les instal·lacions. 

— Fer arribar als pares i educadors el paper de 
l'esport i de I activitat fisica en la formació dels 
nens/es i la integració d'aquests grups en la ges- 
tió esportiva. 

Aquestes són unes quantes de les gestions a les 
que donarem prioritat i que seran ampliades en el 
futur. 

Per les necessitats d'ESINES, s’ha elegit nous 
càrrecs, dels quals us passem nota: 

President: Joaquim Boné. 

Secretari: Andreu Cullell. 

Formen la Junta: Josep Cano. Josep A. Martínez. 
A. Guillén, Josep Iniesta. Francesc López, Miquel 
Forner, Eduard Soler, Santiago Medina. Jordi Su- 
ne, Ramon Melet, Jaume Perals. Enric Java i dos 
pares de l'Escola Barcelona. 

Llocs on es duen a terme les pràctiques: 

Escola Barcelona 
Escola Perú 
Escola Gayarre 
Escola Sant Medir 
Escola Proa 

Informació i inscripcions: 

Centre Cívic-Cotxeres de Sants, Edifici B. De 
dilluns a divendres, de 5 a 7 de la tarda. 


TRENC D’ALBA-21 


ALIMENTACIÓ 

TOCINERIAS A. Figueras 


Tocinerias A Figueras 

Productos selectos 

Matanza diana Elaboracion pròpia 


Mdo. Berlm/Numancia. Pda 6 
Tel. 322 19 18 


ll CELLER DE GELIDA 

Vallespir. 65. Tel. 3339 26 41. 

Antoni Falgueras Membre de l'Acadé 
mia Tastavms St Humbert. 


yr 


...menjar un bon for- 
matge i beure una co- 
pa de bon vi. 
cl Alcolea, 83 
Tel. 330 00 75 
Barcelona 14. 


AUDIOVISUALS 


Badio City 


cl Cruz Cubierta, 128. Tel. 325 24 24 



DECORACIO 

lERVlOPAHKKT 


La ultima novedad en parket 
Galileo. 46, Tel. 339 55 66. 


(SL 




Llistes de Noces 
Cortmatges. 
Persianes. 



•Il·l 

Sants. 66 

325 19 92. 325 16 50 
Barcelona 14 


Andrés Giménez Mar- 
tin. DNI 36.870.330 
Pintor-Decorador. 

San Juam 25 
Tel. 662 06 01*. 

GAVA (Barceiona). 


DISCOTEQUES 


i 



Moianés. 50 
Barcelona 14 
Tel. 325 56 46 



ZAFIRO-3 

cl Sants. 387. Barcelona. 14. 
Tel. 333 59 62 


bahia 

34 anys fent ballar. Sala de Ball 
Olzinelles, 31 (Sants). Tel. 421 77 10 


FARMACIES 


MmIM rkmMw 


Avemda Madrid. 222 Vallespir 103 i Pia 
za del Centro). Tel 339 63 32 
Barcelona. 14 



Xocolateria. Espe 
ciaiitat en 80 creps 
cl Alcolea. 90 
Tel. 339 42 66 
Barcelona. 14. 


LLIBRERIES-PAPERERIES 


© 


p apeier l e SOLF R 

Santa Catalina. 19 
Tel. 339 76 75 
Barcelona 14 


INSTAL·LACIONS 


CASA IS 

Fontaneria. Electricidad Instalaciones 
Reparaciones. Agua. Gas Electricidad 
Roger. 12 Tels. 240 61 62. 334 64 58 
Barcelona. 28 


Servei a domicili de Reparació TV al dia. 
cl Moianés, 59. Tel. 223 36 70. 


fotografia i cinema 

callao ,4 • mercat d’hostafrancs 
tel. 325 51 68 • barceiona .14 


CONFECCIONS 


ÏR3S 

Sastreria Confeccions Camiseria Gène- 
res de Punt. 

Creu Coberta, 112. Tel 243 27 44 


ENSENYAMENT 


COL·LEGI MODECLAR 

Delmiació, FP 1-FP 2, homologat amb 
inclusió de càlcul d'armadures i estudi 
dVillatges amb ordinadors 
OM. 30-5-78. 


ESCOLA SANTS 

consell de cent. 19. esol -2* 
m·tro HOSTAFRANCS (LINEAl) - bua: 60 - 57 

barceiona (14) - tel.- 223-71-23 


Una escola de teatre: 


cl Alcolea 1 1 1 baixos 2 
Barcelona 14. 


MÚSICA 


GESTI 

música 


Galileo, 11-13 
Barcelona 28. 


OBJECTES DE REGAL 


R. Pallarès , 

EXPOSIÇIO ARTICLES REGAL 

Dossier: Toxicomanies (I) 

La droga ja és ací! 

El nostre Barri, sempre tan tranquil, tan familiar, ja pot gaudir de tenir la seva 
«quota» de drogaddictes i toxicòmans, entre altres «modernismes» de la nostra es- 
timada societat de consum. 

I és ximplesa, i també hipocresia, voler ignorar-ho. No cal ser un «expert» per saber 
de què són les xeringues que veiem pel terra dels carrers, o què rumien aquests gru- 
pets d’adolescents —més o menys discretament— a les nostres places de can Mante- 
ga i de Sants, o a La Bordeta, etc., o als voltants d’algunes discoteques, «pubs» i 
altres llocs públics del barri. 



Felisa Pérez , directora del Servei de Toxicomanies, Centre Cívic de Sants. 


Clar que és més fàcil ignorar-ho i 
tenir els ulls clucs. Algú ho re- 
soldrà algun dia. Però TRENC D’AL- 
BA no pot tancar els ulls ni posar- 
se les mans a les orelles i, molt 
menys, tancar la boca per no fer 
sentir la seva veu, el seu crit avisa- 
dor. 

Ens posem en contacte amb Felisa 
Pérez, Directora-Psicòloga del Ser- 
vei de Toxicomanies, al nostre 
carrer de Sants n° 79-81, dins del 
Centre Civic «Cotxeres de Sants». 
Ella ens parla, amb fermesa, amb 
coneixement i cru realisme, del dra- 
ma quotidià que es desenvolupa 
aquí, a la nostra ciutat. 

— Sr. Felisa Pérez, equina funció té 
aquest servei? 

— Això és el que nosaltres en diem 
un Centre d’Atenció, dins del pro- 
grama de drogues que té l’Àrea de 
Serveis Socials de l’Ajuntament de 
Barcelona. 

— Quin pla d’actuació tenen? 

— Actuem a tres nivells: un de pre- 


venció, sensibilització i detecció 
dels possibles casos. Segon, aten- 
ció en programes terapèutics a ni- 
vell psico-social a tots aquells que 
directa o indirectament es troben 
afectats per la droga. I per, últim, 
un nivell de socialització i inserció 
dins de la societat de totes aque- 
lles persones que, per culpa de la 
droga han estat marginades, mit- 
jançant el Centre d’Atenció, pisos i 
tallers propis. Tenim també «La 
Granja», que és un recurs del que 
ens valem, a criteri terapèutic, com 
a ajuda a la recuperació dels toxicò- 
mans. 

— Amb quin personal compten? 

— L’equip, el componen dos met- 
ges, cinc psicòlegs, una assistent 
social i una educadora. 

— ól·li ha molta droga al nostre bar- 
ri? 

— Sí, molta. La incidència real es 
molt elevada i superior a la d’altres 
barris de Barcelona. I no podem ser 
optimistes, l’índex general, a tots 
els nivells, va en augment. 


— ^De què hi ha més consum, de 
droga «tova» o «dura»? 

— Anem cada cop més a una poli- 
addicció. El consum d’unes i d’al- 
tres, en general, és semblant. I l’hà- 
bit d’un tipus de droga no exclou 
Tús d’altres. 

— òAlgun tipus de persona és més 
predisposada a la toxicomania? 

— Normalment, no. La droga-addic- 
ció és a tots els nivells; pot ser-ho 
tant un adolescent, com un adult. 
Avui ja no existeix «excusa» o moti- 
vació real seriosa, avui ja no hi ha 
cap necessitat de cap 
«justificació». Ès tan fàcil i està tan 
a prop de tots, que no hi ha barre- 
res. S’és droga-addicte perquè se 
n’és, perquè és «moda», sigui quin 
sigui el nivell intel·lectual o la si- 
tuació social de l’individu. 

— ^Alguna edat crítica o de més in- 
cidència? 

— Les més usuals, ara, podem dir 
que dels divuit als vint-i-quatre 
anys. Encara que cada vegada 
aquests límits — que no són signifi- 
catius— es tornen més amplis; ja 
tenim molts casos de catorze a 
quaranta anys. Normalment, més 
homés, però la dona no es queda 
molt darrera, això és sols per la me- 
cànica social en què es mouen uns 
i altres dins la societat. 

— Però, insistim, chi ha alguna mo- 
tivació especial que porti a la dro- 
ga-addicció? 

— A part dels factors intrínsecs de 
cada ser humà, no. L’única motiva- 
ció «base» és la mateixa estructura 
de la nostra societat i la gran facili- 
tat de difusió del mercat de la dro- 
ga. 

— ^Segueix el droga-addicte algun 
camí entre el consum de la droga 
«tova» a la «dura»? 

— La definició és molt aleatòria, 
tot és droga. Hi ha qui comença 
amb les coles casolanes o els «por- 
ros», i hi ha qui comença ja directa- 
ment amb la «coca» o l’heroïna, per 
exemple. El més important és el 
grau d’intoxicació i dependència, 
sigui d’herba, d’heroïna, etc. 

— Però no diuen que és més perju- 
dicial un cigarret o un whisky que 
un «porro»? 

— No ho crec. El que passa és que 
el tabac, com l’alcohol, ja tenen 
una història clínica molt definida i 
coneguda. Mentre que, essent més 
nou, del porro es desconeixen 
exactament els seus efectes 
clínics i patològics a llarg termini. 

— cQuin efecte té la droga-addició 
sobre l’herència i la sexualitat? 

— Ès un problema greu, en espe- 
cial en la dona, ja que transmet al 
fetus la seva intoxicació. És fre- 

qüent en aquests casos que, en 
néixer, calgui sotmetre el nou-nat a 
un procés de desintoxicació, a part 
d’altres complicacions de tota me- 
na. 

Quant a les relacions sexuals — i 
parlem de la droga en general — no 
és que influeixi més o menys en la 
seva funció: és que el toxicòman, a 
mida que més es va intoxicant, més 
la seva vida de relació es deteriora, 
més «passa» del sexe. L’amor deixa 
de ser un fet, surt de la vida del 
drogaaddicte. 

— ^Quants diners necessita un 
droga-addicte diàriament? 

— Depèn del tipus de droga, el 
grau d’intoxicació, de les seves 
possibilitats de diners... Però, nor- 
malment, per donar unes xifres ha- 
bituals, de dues mil a vint-i-cinc mil 
pessetes diàries. Però moltes, mol- 
tes vegades, quantitats superiors, 
molt superiors que són quasi im- 
possibles de creure. 

— ^Llavors, d’on treuen tantes pe- 
les? • 

— Si té mitjans propis i suficients, 
no hi ha problema... però sinó, o si 
se li acaben, aleshores recorre a la 
família, als pares, als amics, on si- 
gui, amb mil excuses i mentides. I 
quan aquestes fonts s’assequen 
llavors es passa a la prostitució 
— femenina o masculina — i a la de- 
linqüència pròpiament dita. Tota 
una lluita sòrdida, dramàtica, per a 
aconseguir diners com sigui i cre- 
mar-los immediatament en la dro- 
ga. 

«E/s traficants 
sotmeten el producte 
a mil manipulacions» 

— Quins símptomes són els més 
coneguts del droga-addicte? 

— Se’ls detecta un canvi de caràc- 
ter, alteracions en la seva conducta 
habitual, etc. Es tornen inapetents, 
irritables i amb un gran nerviosis- 
me, especialment quan tenen man- 
ca de la seva dosi. El color de la ca- 
ra es torna macilent, la pell blanca, 
ulls envermellits, nineta dilatada en 
molts casos, etc. El món del toxicò- 
man es converteix en un cercle tan- 
cat en què es mou, es droga, viu, i 
del que ni en sap ni vol sortir-se’n. 

— cQuina és la forma més fàcil 
«d'enganxar» nous addictes? 

— Regalar la droga per provar-la en 
reunions, entre amics, la colla del 
barri, del «pub», de la discoteca, 
etc. Es busca el mimetisme de 
grup, despertar la curiositat de pro- 
var allò. TOTS creuen, al principi, 
que es poden auto-controlar, que 
quan vulguin podran deixar el «joc». 


Fatídic error: l’addicció a la droga, 
en qualsevol de les seves modali- 
tats, és rapidíssima. Hi ha qui amb 
una primera vegada ja ha quedat 
enganxat. 

— ^Quins efectes té la droga sobre 
el cos i el cervell? 

— Els problemes més importants 
són els de caràcter psíquic. La dro- 
ga actua directament sobre la psi- 
quis del pacient, per la qual cosa la 
seva mort —usualment prematu- 
ra — no es deu a una degradació fí- 
sica per acció directa, diríem, de la 
droga, sinó per altres circumstàn- 
cies, normalment per una sobre- 
dosi o perquè la droga no estava en 
condicions; cosa molt normal, ja 
que els traficants, per fer més di- 
ners, sotmeten el producte a mil 
manipulacions. De totes formes el 
curt promig de vida dels droga-ad- 
dictes no és cap índex optimista, 
fins i tot en el millor dels casos. 


«El percentatge de 
recuperació és baix» 

— òQuè han de fer uns pares que 
es troben amb aquest problema? 

— Abans de tot, posar-se en con- 
tacte amb un centre especialitzat. 
Normalment la família ve ací quan 
el mal ja està fet, no al principi, que 
és sempre més fàcil de tallar. Els 
pares que tenen aquest problema 
han d’estar més units que mai, no 
deixar-se commoure, no deixar-se 
aconsellar per persones no espe- 
cialitzades, i posar-se en contacte 
amb un centre com més d’hora, 
millor Aquí ensenyem els familiars 
a saber esperar, a estar units, a ser 
ferms i a presentar un front comú 
que no espatlli la dinàmica del trac- 
tament del toxicòman. 

— una persona que vulgui deixar- 
ho? 

— Primer, ha de voler-ho de veritat; 
segon, demanar ajuda a la família; i 
tercer, posar-se en contacte amb 
un centre especialitzat. Sol, mai no 
aconseguirà el seu propòsit. 

— í,És real la recuperació del dro- 
ga-addicte? 

— El percentatge de recuperació 
és baix. S’ha de tenir en compte 
que no es poden considerar com 
«recuperades» les persones que 
dins dels nostres centres, han 
deixat de prendre droga. Nosaltres 
només podem considerar plena- 
ment recuperats aquells individus 
que, després d’un procés adequat, 
es tornen a incorporar a la comuni- 
tat, amb tota la problemàtica que 
això comporta. 


— óEI droga-addicte què és: delin- 
qüent o malalt? 

— Sempre un malalt, clínic i psico- 
social. Afectat per una simptomato- 
logia greu i que ha de ser tractat 
amb tots els mitjans terapèutics, 
psicològics i socials que necessita. 


«La policia va perduda» 


— i,Aleshores, què cal, tractament 
o acció policial? 

— Com a persona malalta, tracta- 
ment. Però mentre no desapare- 
guin cosa molt difícil avui tot 
aquest gran negoci i els interessos 
que representa el mercat de la dro- 
ga, l’actuació ha de ser conjunta i 
no es pot prescindir de l’acció poli- 
cial. Si no s’eliminen les causes, 
difícilment nosaltres sols podrem 
eliminar els seus efectes. 

— óCreu vostè que l’actual acció 
de la policia és la més adequada? 

— La policia va perduda. Hi ha po- 
ca gent especialitzada per a tant i 
tan complex treball i no poden do- 
nar abast, ni tenen els mitjans sufi- 
cients. Com a molt, aconsegueixen 
èxits parcials, molt locals i limitats. 

— cCom actua el poder judicial 
amb el toxicòman? 

— Depèn dels jutges. Uns són més 
comprensius que d’altres. En el po- 
der judicial, com en els altres esta- 
ments de l’Estat, els problemes 
dels droga-addictes se’ls escapen 
de les mans. No havent-hi una le- 
gislació adequada ni els mitjans 
necessaris — ni tan sols imprescin- 
dibles — tota la seva actuació 
queda tancada dins de l’estricta- 
ment jurídic o penal. Al nostre País, 
la droga-addició ni tan sols entra en 
la Seguretat Social. Per tant si la sa- 
nitat d’un país no ho compta — com 
a mínim «oficialment» — com vo- 
lem demanar atenció adequada a 
estaments tan dispars com poden 
ser la policia o els tribunals? 

Això és el que ens diu una profes- 
sional, una experta que està aboca- 
da dia rera dia en aquesta lluita si- 
lenciosa, ignorada, per a salvar un 
bocí de la Humanitat. El nostre res- 
pecte i, en tot, la nostra més ferma 
ajuda. 

Text: A. Hidalgo 

Fotos: Meritxell Sendra 


Los Trabajos y los días 


Figures d'un febrer 


Som a primers de febrer... dies pri- 
maverals, impropis d’aquesta èpo- 
ca de l'any. A primers de febrer, una 
figura gegantina de la poètica del 
27 se’n va: Jorge Guillén. El seu 
descans etern, davant la Mediterrà- 
nia. 

Els poetes, tan sensibles sempre 
enfront la Vida i la Mort, les evo- 
quen constantment en els seus po- 
emes. Jorge Guillén no era una ex- 
cepció i, pels volts de 1960 escrivia 
uns versos presidits per la manri- 
queana frase «Que van a dar a la 
mar...»: «Y se me escapa la vidal ga- 
nando velocidad/ como piedra en 
su caída». 

Uns dies després, el 12 de febrer, a 
Paris, Cortàzar assolia el darrer 
tram de la seva cosmopista. El ge- 
nial escriptor, renovador de la lite- 
ratura latinoamericana, havia co- 
bert una vital trajectòria literària i 
deixà una de les més importants 
obres recents. Mestre del conte i 
de la narració curta, ens va deleitar, 
quan, agradablement sorpresos, el 
descobrirem. Tot un seguit de con- 
tes: «Casa Tomada», «La Autopista 
del Sur», «La senorita Cora», «Ins- 
trucciones para John Howell», i 
molts altres ens permetien, 
mitjançant l’univers cortazarià, do- 
nar «la volta al dia en vuitanta 
mons». «Rayuela» era un punt cul- 
minant en la seva obra i els seus 
lectors quedaven enamorats 
d’aquell univers parisenc, de la Ma- 
ga del Rocamadour i d’aquelles tan 
personals sessions de jazz. 

Darrers dies de febrer, passejo per 
l'exposició: «Pablo Neruda: cartes i 
poemes de joventut». Records 
d'una correspondència amb remi- 
tent i sense contestació. La desti- 
natària, Albertina Rosa Azócar, era 
la protagonista d’aquesta tasca 
epistolària. El jove Neruda vessant 
la seva encesa prosa i els seus 
apassionats poemes. 


A l’exposició apareixen les fotogra- 
fies de tots aquells indrets per on 
va passar Neruda, fotos de Pablo i 
Albertina, llunyania d’una joventut, 
textos diversos" i, sobretot, el motiu 
principal: les cartes i els poemes 
escrits sobre tot tipus de fulles: 
entre els pomes, aquell meravellós 
que comença amb «Me gustà cuan- 
do callas...». L'exposició dura fins 
el dia 4 de març... 

I, el març, una altra exposició que 
té com a protagonista Marcel Du- 


champ. Exposició a la Fundació Mi- 
ró, amb altres actes paral·lels a 
altres entitats. Ens remuntem als 
anys dinàmics de les avantguardes. 
Taules rodones i projeccions ens 
retornen les imatges del dadà i del 
surrealisme. 

Mentrestant, els dies passen i tot- 
hom esperava el solstici de prima- 
vera. de la «senyoreta» primavera. 

Sergi Doria 





TRENC D’ALBA 25 


Rock’n’Show 


Si, Beauty Stab també ens fa ballar, 
però d'una altra manera. Els nous 
ABC han embrutat el seu so. Ja no 
es tracta d'aquell pop fresc i luxós, 
ja no hi trobem peces tan impe- 
cables com «the look of love», ara 
el funky ha donat pas al rock. El seu 
és un rock elegant, però potent, 
més càlid i contundent que mai. 
Explotar l’anterior fórmula potser 
no era rendable, decantar-se cap a 
nous sons, massa arriscat. Sigui el 
que sigui, aquest gir del grup dóna 
lloc a un futur obert a noves ten- 
dències. ABC és ara una banda bri- 
llant de rock que no oblida les se- 
ves arrels pop. La prova està en el 
seu disc, variat i homogeni, en el 
que s'hi poden trobar temes com 
«Hey Citizen», fort i amb abundants 
dosis de guitarra, «If I ever thought 
you'd be lonely» lenta i amb el més 
genuí so a Roxy Music o S.O.S., en- 
cisadora i relaxant melodia amb co- 
ral inclosa. En fi, la luxositat al ser- 
vei del rock. 


Aviador Dro ataquen de nou. El seu 
últim LP no és un LP, són... dos 
LPs, un single i un llibret. Tot això 
queda recollit en una caixa amb el 
títol genèric de Síntesis: la produc- 
ción al poder. Malgrat tot, és una 
llàstima que un grup que sautoano- 
mena defensor del progrés faci 
avantguarda tan pobra. Les seves 
fonts beuen inevitablement del 
passat (Kraftwerk, Devo, The Resi- 
dents...) i la seva doctrina-estètica 
és igualment antiga ( Futurisme , 
Anarquisme, Cooperativisme...). 
Els seus millors temes són precisa- 
ment els més comercials com «Se- 
lector de freqüències» o els nous 
«Amor industrial» i «Balla la 
guerra». De totes passades, 
Aviador Dro és, avui per avui, un 
dels grups que, amb més encert, 
saben divertir, entretenir i oferir es- 
pectacle al públic. Una mica de fri- 
volitat i bon humor mai no va mala- 
ment. El seu «Nuclear si, por su- 
puesto», és d’agrair per moltes 
orelles cansades d’escoltar sempre 
el mateix. 



I seguim. Ara li toca el torn a un 
disc d’èxits, el de Bauhaus. És una 
bona ocasió per a conèixer el grup 
que més ha influenciat en la músi- 
ca contemporània del moment. 
Això sí, és un caprici a preu d’im- 
portació. Tu mateix. 


I continuem amb ritmes de ball. El 
darrer LP de Howard Jones és tot 
un exponent d'habilitat i senzillesa 
a l’hora de fer un pop electrònic po- 
sat al dia. Melodies enjogassades 
que donen set. I, per seguir ballant, 
o simplement per escoltar i som- 
niar una mica, res millor que el nou 
llarga durada dels China Crises. Te- 
mes en la línia suau, agradable i 
subtilment campestre de sempre. 
Aromes vinguts de terres assolella- 


des. El seu títol: Working with Fire 
and Steel/. I, alhora, Simple Minds 
també estrena LP. Ritmes sump- 
tuosos, penetrants i cada cop més 
potents, són els que podem trobar 
en el seu últim disc Sparkle in the 
Rain. Com també potents, però 
molt més bruscs i desenfrenats, 
són els ritmes de The Lords of the 
New Church. Aquest és, potser, el 
grup més encandalós i degenerat 
que corre pels nostres temps. Els 
seu heavy-punk arrasa tot el que to- 
ca. Aquesta fulgurant explosió ens 
recorda el muntatge que un dia féu 
un tal Malcom McLaren a uns tals 
Sex Pistols. Malgrat la seva- dubto- 
sa espontaneïtat, cal reconèixer 
que saben barrejar a la perfecció 
arrogància, provocació, morobosi- 
tat i exhibicionisme de molts dels 
grups rock de temps passats. És di- 
fícil, però, que puguin sorpren- 
dre’ns. Tots estem curats d’es- 
pants. 

Singels i Maxis 

Era de preveure, i és que Vince 
Clarke no sap estar-se quiet. El seu 
últim hit és el conegut Never Never 
i la nova formació respon al nom de 
The Assembly. Música sensible i 
emotiva, com aquest inquiet perso- 
natge ens té acostumats. I més 
aparells electrònics, aquest cop 
combinats amb el ritme disco. The 
Twins ens canta el seu Face to Fa- 
ce, Fieart to Fleart. Un títol poc ori- 
ginal per a una cançó oportuna i 
d'allò més enganxosa. Igualment 
enganxosa és The Island of the 
Sun. Una peça de IUDY desenfada- 
da i popera ideal per a sintonies ra- 
diofòniques. I per acabar, un tema 
feliç: Flappy Song. La cançoneta 
disco del moment que sempre re- 
corda a qualsevol altra. Fins aquí 
tot. Punt i final. 


David Stardust 


Hits castellans 

Vicio Latino 

__ Pistones 
— Tino Casal 
__ Olé Olé 

Hits catalans 

_ Enric Barbat 
— Sisa 

— Elèctrica Dharma 
Pi de la Serra 


Hits estrangers 

__ The Twins 
— Den Harrow 


— K an0 

_ Michael Jackson 


Zodíac 

TT ' “ 

(Signe d’Aigua) 

19 febrer al 20 març 

Amb PEIXOS acaba el cicle zo- 
diacal dels 12 Signes que el compo- 
nen; i això, en part té relació amb el 
caràcter dels nascuts sota la seva 
influència: una forma de ser esmor- 
teïda, plàcida, magnànima i dol- 
çament decadent. Gaudeixen d'una 
«doble personalitat» que. en molts 
casos, ni ells capten. No és pas la 
dualitat dels Bessons — des- 
tacables trets els diferencien— pe- 
rò tot i així ostenten una curiosa 
dualitat, fidels a la seva representa- 
ció zodiacal: dos peixos enllaçats 
de manera més o menys compacta. 
Bons exponents d’un Signe d'Ai- 
gua: són molt sensibles, enigmà- 
tics, imaginatius i tendents a la 
introversió. Viuen tot sovint en un 
permanent miratge creat per ells 
mateixos, enfront de totes les co- 
ses. La vida, segons ells. els mal- 
tracta més del que caldria i amb 
més virulència que als altres; els 
afecta més que a ningú el malgirar 
del món i les sotragades que l'exis- 
tència acosta als humans. Segurs 
que la veritat els empara, aquestes 
sensacions no són més que una 
conseqüència del seu esperit 
pusiUànim, candorós, feble i so- 
miatruites, ja que ho són d'aquí a 
l’infinit. Els PEIXOS són de mena 
benevolents, pacífics, crèduls, vo- 
lubles, tímids, idealistes, receptius 
i amb un poder de captació vers 
l’emotivitat aliena i un sentit de la 
tolerància i de la comprensió molt 
digna de lloança i altament esti- 
mable. Sempre disposats a allargar 
una mà a qui en sigui menester i a 
sacrificar-se quan convé, els PIS- 
CIS — Peixos— no mouen un dit ni 
belluguen una pestanya si no se'ls 
demana, però qui els busca els tro- 
ba aviat i amb una predisposició so- 
lidària molt poc corrent. L’altruis- 
me dels PEIXOS deixa en bolquers 
a tot altre a qui s’atribueixi aquesta 
qualitat. El costat negatiu de la se- 
va personalitat es manifesta en uns 
estats anímics oscil·lants; ductilitat 
fruit d’una indecisió que no els dei- 
xa i d'un temor fortament arrelat a 
la vida en si. Com a curiositat, cal 
esmentar que gairebé totes les per- 


sones de PEIXOS tenen quelcom 
d'estantis i volàtil; un aura de lleu 
irrealitat que els envolta, un estig- 
ma invisible i màgic, molt adient a 
una capacitat extra-sensorial molt 
marcada que posseeixen i que els 
fa receptors d’un vast assortiment 
de percepcions, reals o intangibles. 
Són, a més a més, creatius, d'una 
intensa imaginació i molt dotats 
per a les arts en general. Si hi afe- 
gim els graus d'intuïció, de com- 
prensió i els d'una gran fibra huma- 
nitària, contemplarem uns éssers 
de valor més quiets que resso- 
nants, encara que no per això 
menys estimables. 


Personalitats PEIXOS: Einstein; 

García Màrquez; Liz Taylor; Renoir; 
Chopin; Steinbeck; Miquel Àngel; 
Victor Hugo; R. Nureyev; Hàndel; 
Rimski-Korsakov; G. Harrison; Tere- 
sa Pàmies; Revista Trenc d'Alba; 
Núria Martínez. 


cp. 


ARI ES 


(Signe de Foc) 

21 març al 20 abril 


El tret més atribuït als ÀRIES és el 
d'una energia impulsiva il·limitada. 
Això té molt de mite, si bé en part 
és cert. Una altra característica típi- 
cament vinculada a ells és la de 
l’agressivitat. Els ÀRIES no són 
agressius: són vitals i molt suscep- 
tibles. Si bé se’ls pot definir com 
gent forta i a la vegada feble, s’en- 
tendrà amb claredat diàfana el per- 
què de tan marcada susceptibilitat: 
la força els atorga la tendència en- 
fadosa, primmirada; la feblesa, una 
subtil i delicada sensibilitat. Són 
gent planera, poc complicada i això 
els concedeix una mentalitat ràpida 
i pràctica. A més, un sentit instintiu 
de la justícia fa que, entre tot ple- 
gat, no s’entortolliguin gaire l'exis- 
tència. Altament competitius, viuen 
en un permanent combat intern 
que, a part de fer-los batallar per 
una reafirmació de «l’ego» propi 
— el qual tenen molt accentuat — , 
els insta a voler superar la personal 
visió del món i de la humanitat, per- 
què els ÀRIES, idealistes en grau 
superlatiu, viuen sotmesos a una 
ingenuïtat esfereïdora de per vida, 
filla d’un idealisme d’altes mires i 
de la pròpia fe en si mateixos. ÀRI- 
ES feineja pel món amb eines de 
bona voluntat. Als Arians, més que 
violents, els cal ser adjectivats de 
colèrics. Perden els estreps amb fa- 


cilitat. però la calma els arriba amb 
celeritat sorprenent. Llavors es 
queden com una malva, tan asse- 
quibles i amistosos que reben per- 
dons sense remei. Tot i així, la cor- 
tina vermella que els encega en els 
moments de furor els domina en 
excés, convertint-los en potents en- 
vestidors i en perilloses víbores 
verbals si estan dolguts. Només el 
transcurs dels anys assossega 
aquestes ànimes, temperamentals i 
vitalistes. No toleren fàcilment traï- 
cions ni manefleries astutes. Amb- 
dues coses provoquen la còlera i el 
sentit justicier d'ÀRIES. Ells són di- 
rectes, clars; juguen amb brus- 
quedat però molt net. Van amb la 
cara alta i descoberta i qui els con- 
templa veu el que són, perquè no 
amaguen subterfugis: pot dir-se 
amb raó que són l’honestedat en 
persona. Val a dir que tenen una in- 
capacitat rancuniosa extraordinària 
i un cor com una casa... en flames. 
Signe de Foc, estimen envejable- 
ment però de forma conflictiva, ja 
que no hi ha gaires que s’adaptin a 
la seva sincera i càlida emanació ni 
a l’ultra-sensible capacitat senti- 
mental; paradoxalment, ho són 
molt, de sentimentals, i en grau ele- 
vat. ÀRIES us farà empipar; us agi- 
tarà com un cilindre enfollit i passa- 
rà prop vostre a propulsió, cremant 
l'aire; però compteu amb ells —i 
elles— per anar allà on ningú no hi 
vulgui anar; allà on s’hi hagi de po- 
sar el coll i el coratge; allà on hi faci 
falta calor, valor i companyia. Allà 
hi trobareu un ÀRIES. 

Personalitats ÀRIES: Van Gogh; 
Krushev; Ch. Chaplin; Harold Lloyd; 
L. da Vinci; J.S. Bach; marlon Bran- 
do; Julie Christie; J. Pulitzer; E. Zo- 
la; Goya; Werhner von Braun; Enri- 
que Molina: Paco Pinazo; Josep Si- 
moncini; M. Àngels López. 

Els signes del Zodíac 
i el sentit de l’humor 

Com és l’humor dels... ÀRIES: Agut 
i infantil.— TAURE: Sarcàstic i ele- 
gant.— BESSONS: Ric i enamora- 
dís. — CÀNCER: Inspirat i coloris- 
ta.— LLEÓ: Prepotent i sorne- 
guer.— VERGE: Intel·ligent i càus- 
tic.— BALANÇA: Reposat i irò- 
nic.— ESCORPIÓ: Elaborat i pu- 
nyent.— SAGITARI: Escandalós i 
directe.— CAPRICORN: Assosse- 
gat i cabalístic. — AQUARI: Amis- 
tós i còmplice. — PEIXOS: Suau i 
planer. 

M. Àngels López 

ÀRIES, ascendent Peixos 


Sopa de lletres canina 

Mireu de localitzar a la sopa 

aquestes 14 races de gossos: 

B U L L D O G 

L 0 B 0 

D O G 0 

P E Q U I N È S 

SAN BERNARDO 

M A S T í N 

DÒBERMAN 

DÀLMATA 

PASTOR 

B Ò X E R íiiill 

CHIHUAHUA 

G A L G O JliïPí 

C A N I C H E íiSÏiiii 

S É T T E R 


EI Crucigrama 


HORIZONTALES: 

1. Método locomotivo de dos 
ruedas, no contaminante. — 2. 
Nombre de soberana catòlica. En 
catalàn, oro. — 3. Marca de limrnen- 
to. Poned DRA. please.— 4. Siglas 
de organización paramiíitar gaba- 
cha. En catalàn, marfil.— 5. No sa- 
bé. Blauet , en castellano y con vo- 
cal escaqueada. — 6. Consonante. 
Mit., dios griego, hijo de Zeus & Le- 
tona.— 7. Michel, autor de «La his- 
toria interminable». Melena 
equina.— 8. Al revés, art. neutró. 
Poned AERE, ^vale?.— 9. Fruto del 
peral. No sirve. Matrícula castella- 
na. — 10. Coloco el coche bien en la 
via pública. Al revés, mago pelicule- 
ro. 


VERTICALES: 

1. Rumiante bóvido salvaje, ancho y 
cabezón. En catalàn, pan.— 2. Por- 
ción de tierras rodeadas de agua. 
Inicial de Nicolàs. Al revés, nombre 
de consonante.— 3. Confusión, de- 
sorden. Se dedica a la adoración. — 

4. Se dirigia. Revocar sentencia. — 

5. Agorero malasombra dado a pre- 
sagios cenicientos. Inicial de Car- 
meta. — 6. Consonante repe. Mit., 
dios del Fuego y del Metal, esposo 
de Venus. — 7. Inicial de Escolàsti- 
co. Nombre femenino, muy sufri- 
do. — 8. La Eiffel lo es. Acción de 
marchar. Última consonante. — 9. 
Al revés, mitra papal de tres coro- 
nas. Capitàn marino, personaje de 
cuento. 


Copyrigth by M. Àngels 

SOLUCIÓN 




El nostre cervell és la 
millor joguina que ha 
estat creada. En ell hi 
són tots els secrets, 
fins i tot el de la feli- 
citat. 


Charíie Chaplin 

El temps revela totes 
les coses: és un 
parlaire i parla fins i 
tot quan no se li pre- 
gunta. 


Euripides 

La veritat és una 
mentida que encara 
no ha estat descober- 
ta. 

Del film Clau: Omega 
de Sam Peckimpah 

Entendre'ns, podem 
fer-ho els uns amb 
els altres, però, inter- 
pretar-se, només pot 
fer-ho cadascú amb 
sí mateix. 

Hermann Hesse 

Cometre una injustí- 
cia és pitjor que patir- 
ia. 

Aristòtll 




FARMACIA 

CENTRO 

DE 

ESPECIFICOS 



fórmujas 
magist rates 

anàlisis 

oxigeno 

ortopèdia 

gçupos 

sanguineos 


AVENIDA MADRID. 222 VALLESPIR 103 Tel. 339 63 32 Barna-14 



c Y M AT I C 


VENDA DE TELEVISORS 
A COLOR, VÍDEOS, 
EQUIPS ALTA FIDELITAT 
RADIOCASSETTES 
CLUB VIDEO 


Servei a domicili de Reparació TV al dia. 

C/ Moianès 59 Telef. 223 36 70. 

CAIXA DE 
BARCELONA 


BARCfcLONA - 14 

SANTS - Sants, 65-69 - Tlf. 421 .35.1 1 

PLAÇA DEL CENTRE - Av. Madrid. 217 i Vallespir, 113 

HOSTAFRANCS - Consell de Cent, 11 - Tlf. 243.55.03 

LA BORDETA - Badal. 90-92 - Tlf. 331.26.47 

GAYARRE - Gayarre. 15-17 - Tlf. 422.35.72 

OLZ IN ELLES - Olzineltes. 10 12 - Tlf. 422.36.27 

SANT MEDIR - Constitució. 40 - Tlf. 431 .30.10 


BARCELONA - 28 

BADAL - Carretera de Sants. 295-297 

AVGDA. DE MADRID - Av. de Madrid, 9 - Tlf. 333.18.16 

SUGRANES - Sant Frederic, 1-3 - Tlf. 422.39.72 

$ANTA TECLA - Av. Madrid. 92 - Tlf. 339.83.14 

CAN MANTEGA - Violant d'Hongria, 100 - Tlf. 339.44.23 

GALILEO - Galileo, 54-58 - Tlf. 330.51 .04 


ADHERITS AL SECRETARIAT D’ENTITATS 








